2017 apirila | Irunero\n2017(e)ko apirilak 25Irunero Erantzun\nLanbideren ordainketa okerrek kaltetutako irundarra da Aitor Perez Alaba lotan dagoela azpimarratu du Aitor Perezek, etxeko atea irekitzerakoan. “Bere etorkizuna bermatzea da gure betebehar nagusia. Ahaleginak egin behar ditugu, ez dezan tentsioa nabaritu”, aitortu du. Egongela txikiko sofan eseri da,\n2017(e)ko apirilak 21Irunero Erantzun\nInstalazioko jarduerak eragindako soinu inpaktua murrizteko lehen urratsak dira Aspaldiko eskaera bati erantzun dio Irungo Udalak, San Martzial tiro eremuko kantxa nagusia intsonorizatuz. Soinu neurketak egingo dituzte orain, egindako lanek inpaktua zein neurritan murriztu duten aztertzeko. Emaitzak onak baldin badira,\n250 kirolari ditu elkarteak gaur egun Iaz 50.urteurrenak eragindako ur-lasterra baliatu nahi du Santiagotarrak Kirol Elkarteak, indarrez aurrera egiten jarraitzeko. Klubeko kirolariek eta entrenatzaileek hilabeteak daramatzate lanean, baina taldeen aurkezpen ofiziala egin dute martxoaren 27an, Amaia Kultur Zentroko auditorioan, senideen\n2017(e)ko apirilak 20Irunero Erantzun\nHogei urtez etenik gabe jaialdia antolatu ondoren, Gazte Folk bertan behera uztea erabaki du Eraiki Dantza Taldeak. Arrazoi ekonomikoak izan dira nagusi, baina boluntarioak lortzeko azken urteetan izan duten zailtasunak ere eragina izan du. 1997 urtean jarri zuten martxan nazioarteko\n2017(e)ko apirilak 18Irunero Erantzun\nGure Esku Dago herri ekimenak egindako lanari jarraipena emango dio Irunen Elkarte egitura hartu du Irunen, Gure Esku Dago dinamikaren baitan sortutako mugimenduak. Hartu Hitza Irun elkartearen izenean emango dituzte orain hurrengo urratsak, helburu ausart batekin: 2018 urtean Herri Galdeketa\nDistantzia: 10,7km Gehieneko altuera: 638 m. Desnibel metatua: 361 m Denbora: 3 ordu (geldialdiak barne). Zailtasuna: Erraza. Nabarmentzeko moduko malda bat bakarrik, Artikutzatik irteterakoan. Iberiar penintsulako leku euritsuenetako bat da Artikutza. Nafarroan dago, Goizueta udalerriko lurretan. Hala ere, Donostiako Udala\n2017(e)ko apirilak 7Irunero Erantzun\nErakusketa laburra izan da, baina itzala utzi du. Martxoaren 14tik 24ra, CBA kultur gunean egon da Alicia Cebrián (Irun, 1983) ilustratzailearen Maialen, 37+2. Amatasunak eragindako sentipenak irudikatu ditu Cebrianek. Gertu zituen oroitzapenak, hamasei hilabete besterik ez baititu Maialen alabak. Noelia\n2017(e)ko apirilak 5Irunero Erantzun\nIrailean aurkeztuko dituzte ikerketetan oinarritutako artelanak Antropologia eta artea uztartuko dituzten bi proiektu saritu ditu Ribera beken lehen edizioak. Gorka Alvarezek eta Alazne Corralek antzerki foro bat egingo dute, konpondu gabeko gatazka baten inguruan hausnartzeko helburuarekin. Iker Eizagirrek eta Oier\n2017(e)ko apirilak 3Irunero Erantzun\nApirilaren 4an helduko da Korrika Irunera. Oiartzundik sartuko da, 14:00 inguruan. Hendaiara pasako da gero, eta Hondarribira bidean bueltatuko da, 16:00etan. Bidasoaldeko AEKn hilabeteak daramatzate Korrika prestatzen. Idoia Genuak ondo daki ahaleginak merezi duela, 80ko hamarkadaz geroztik baitabil AEKn lanean.


Bezperak - - Anboto.org\nGarazi Mugarza 2019-07-05 08:30\nHiruzpalau egun falta dira uniformea aldi batez armairuan gordetzeko. Egongelako mahai txikia irakurriak izan zitezen mila bider lekuz aldatu ditudan eskuliburu eta gidaz beteta daukat. Eta etengabe mugitzen den itzal bihurtu naiz etxean. Sentitzen dut halako egonezinak etxeko baretasuna aztoratu izana, ondo ezagutzen nauzu: bezperak inon kabitu ezinda pasatzen ditut beti. Bai, bai, badakit, inork ez dit esan halako egunak pasa behar ditudanik, eta ez esan aparte jaten ematekoa naizenik (egia guztiak brometan esaten dira).\nTrantzean igaro ohi ditut bezperako egunak; datorrenaz, etor litekeenaz eta halakorik etorri ezean egin behar nukeenaz itota; ganora barik jaten, gauzak erdizka lagata, mila konturi batera ekin eta bat bera ere amaitzeko astirik gabe. Orduari begiratzen diot egunak argitu duela baieztatzeko, eta edozer egitea iruditzen zait egokiagoa biharraren zain egotea baino.\nEz duzu inoiz ulertu nola zaizkidan eramangaitzago bezperak biharamunak baino, hondamendia itxarongo banu bezala ikusten nauzu igande arratsaldetan, azken lan egunetan: amaierei begira azken minutuen aurka lehiatzen, presaka, jomugarik gabe. Gauzak gertatzear baina gertatzeke daudenean, orduantxe asaldatzen naiz eta alferrikakoak dira aspertzeko era guztiak. Eta batzuetan biharamunak nora jo ezeko egun esnatzen zaizkit eta nagoen lekuan geratu izana etengabe berresten ahalegintzen naiz, ausentzien minez presentziak ahaztuta, igual neure buruaren zama jasanezin egiten zaidalako.


Cameron Eskozian izango da berriz ere - Mundua - Berria\nCameron Eskozian izango da berriz ere\nErresuma Batuko lehen ministroak egingo duen hitzaldian, Eskoziak Erresuma Batuan jarraitzearen alde "buruko eta bihotzeko arrazoiak" emango ditu. Proposamenen bat aurkeztuko duela espero da.\nIndependentziaren aldeko eta kontrako kartelak Edinburgoko leiho batean. Andy Rain / EFE\n2014ko irailak 15\nAlex Salmond Eskoziako lehen ministroak “gehiengo nabarmena” espero du Eskoziaren independentziaren alde datorren ostegunean egingo duten erreferendumean, nahiz eta gogorarazi duen boto baten aldea nahikoa izango dela emaitza baiezkora edo ezezkora eramateko. Hala ere, ezezkoak irabazita beste erreferendum batera ez duela deituko esan du Salmondek, uste baitu bozketa hori "belaunaldi bakoitzean behin" egin beharrekoa dela.\nEz dago batere argi independentismoa edo unionismoa nagusituko den, inkestek oso emaitza kontrajarriak azaleratzen baitituzte egunetik egunera. Igandean ICM iritzi institutuak eginiko inkestaren arabera, zalantzatiak alde batera utzita, %54 dira independentziaren aldekoak. Erreferendumera begira eginiko inkesta guztien artean, azken hori da Eskozia independentearen aldekoei emaitza onena eman diena.\nInkestak inkesta, kanpaina betean dihardute Yes Scotland eta Better Together kanpainakoek. Jaialdi bat egin dute baietzaren aldekoek bart, eta Franz Ferdinand abeslaria izan da protagonistetako bat. Gainera, protesta egin dute BBCren aurrean; telebista kate horrek zabaldu zuen Royal Bank of Scotland bankuak egoitza Ingalaterrara eramateko asmoa duela baiezkoak irabaziz gero, eta unionismoaren aldeko kanpaina egitea egotzi diote BBCri.\nFranz Ferdinand say Yes! #VoteYes #indyref pic.twitter.com/B1r8djdToU\n— Yes Scotland (@YesScotland) September 14, 2014\nIragan astean neutraltasuna agertu nahi izan zuen Elizabeth II.a Erresuma Batuko erreginak, baina Eskoziako independentzia erreferendumaz jardun du igandean. Eskoziarrei ohartarazi die “sakon” hausnar dezatela zer bozkatuko duten hilaren 18an.\nInkesta. Zein aukera nagusituko da Eskoziako erreferendumean?\nIndependentismo eskoziarra ulertzen


Euskarazko lehen kode-poesia antologia argitaratu du PuntuEUS Fundazioak - Domeinuak .eus\nAza 30, 2020\nEuskarazko lehen kode-poesia antologia argitaratu du PuntuEus Fundazioak. 2019-2020 urteen bitartean kode-poesia laborategiaren bitartez jasotako ekarpenak biltzen ditu liburuxka digitalak. Azaroaren 30tik aurrera irakurri, kontsultatu eta eskuratu daiteke doan www.kodepoesia.eus webgunean. Orotara hamar egileen ekarpenak biltzen ditu. Phyton, Java, Bash scripting edota HTML lengoietan idatzitako poesiek osatzen dute antologia.\nEuskarazko lehen kode-poesia laborategia eta antologia Kode-poesia programazio lengoaiak erabilita idazten den olerki mota bat da. Hori lantzeko, PuntuEus Fundazioak 2019ko irailean abiatu zuen euskarazko lehen kode-poesia laborategia www.kodepoesia.eus webgunean bitartez. Euskarazko literatur sorkuntza digitala sustatzea helburu duen proiektua da, horregatik kode-poesia laborategia esperimentaziorako gune irekia da.\nKode-poesia laborategian literaturak eta eremu digitalak bat egiten dute. Parte hartzea sustatu aldera, PuntuEus Fundazioak Bertol Arrieta idazle eta informatikariak gidatutako kode-poesia ikastaroak eskaini zituen udazkenean Bilbon, Gasteizen eta Donostian.\nZer da kode-poesia?\nKode-poesia programazio lengoaiak erabilita idazten den olerki mota bat da. Kode-poesiaren helburu nagusia idatzitako kodearekin olerki bat osatzea da, aukeratutako programazio lengoaian. Programatzearen helburu nagusia funtzionatzen duen produktu bat (mugikorrerako aplikazioa, webgunea, etab.) garatzea izan arren, kode-poesian horrek ez du (hainbesteko) garrantziarik. Sortutako olerkia, olerkia izateaz gain, funtzionatzen duen programa bat izan daiteke, baina ez da beharrezkoa. Olerkiak duen muga bakarra aukeratutako programazio lengoaiaren sintaxia da, lengoaia bakoitzak bere berezitasunak dituelako: formatu arauak, funtzio berezidun hitzak, etab.\nOsagai guzti horiek hartuta olerkiak osatzen dira eta, gainontzeko olerki generoetan bezala, edozein gairen ingurukoak izan daitezke! Programazio lengoaiek erabiltzen dituzten hitz gakoak normalean ingelesetik mailegatzen direnez, orain arte egin diren kode-poesiak ingelesez idatzi dira gehienbat. Hala ere, edozein hizkuntzatan idatzi daitezke, euskaraz ere bai. Horretarako sortu da kode-poesia laborategia; sorkuntza eremu digitalean sustatzeko.


Gobierno Vasco Irekia :: Eusko Jaurlaritzak boluntarioen lana arautzen duen dekretu bat argitaratu du\nEusko Jaurlaritzak boluntarioen lana arautzen … http://www.irekia.euskadi.net/eu/news/1124 berria\nFuente: Irekia - Gobierno Vasco Eusko Jaurlaritzak boluntarioen lana arautzen duen dekretu bat argitaratu du\nRodolfo Ares Herrizaingo Sailburuak eman du dekretuaren argitaratzearen berri. Ekitaldian, Raul Fernandez de Arroiabe Herrizaingo sailburuordea eta Elena Moreno Larrialdiei Aurregiteko zuzendaria izan dira Aresekin batera. Herrizaingo Saileko arduradunek azaldu dutenez, Babes Zibileko boluntarioen kopurua "ez da nahikoa, argi eta garbi". Gaur egun, mila boluntario inguru daude Euskadin. Gehienak DYA, Gurutze Gorria eta Mendi elkarteak bezalako erakundeetako kideak dira eta, 369, 34 udal-elkarteko partaideak. Sailburuordearen aburuz, "zaila" da boluntarioen kopuru hoberena zein den zehaztea. Ildo horretatik, Euskadiko boluntarioen kopurua beste autonomia erkidego batzuetan dauden kopuruen azpitik dagoela jakinarazi du. Hain zuzen, Galiziarekin dagoen alde nabarmena azpimarratu du sailburuordeak; izan ere, bertako boluntario kopurua 12.000 eta 13.000 artekoa da, bereziki, baso-suteek duten inpaktuaren ondorioz. Sailburuordeak nabarmendu duenez, Euskadiko boluntario gehienak (% 80) gizonezkoak dira eta "esfortzu" bat egitea eskatu du emakumezko gehiago egon daitezen. Bestalde, Elena Moreno Larrialdiei Aurregiteko zuzendariak azpimarratu du beharrezkoa dela udal-elkarteetako kideek Larrialdiei Aurregiteko Sistemarekin koordinatuta parte hartzea, "denborarik galdu gabe" lan egin ahal izateko eta suteen, uholdeen edota beste gertakari baten eraginak "txikiagotzeko". Hori dela eta, Morenoren ustez dekretu berria "egiteke zegoen lana" zen, eta boluntarioen elkarteek bete behar dituzten baldintzak, horien zereginak eta horien prestakuntzarekin eta ekipamenduekin lotutako alde guztiak zehazten ditu.\nEusko Jaurlaritza boluntariotza sos 112 Ares regulación voluntarios Berri honen iruzkinen RSSa\nEusko Jaurlaritzak eta Gurutze Gorriak larrialdien eta babes zibilaren inguruko lankidetza hitzarmena sinatu dute urte bat gutxi gora behera · 0


2015/12/29 (e)ko saioa\nJaurlaritzak 432.000 ¿-ko diru-laguntza onartu du funtzio publikoan ordezkaritza duten sindikatuen jarduera finantzatzeko.\nItsaso eta arrantzaren sektoreko laneko osasuna eta langileen prestakuntza erregulatzen dituen espainiako arauaren aurkako errekurtsoa jarriko du Jaurlaritzak Konstituzio Auzitegian.\nKonstituzio Auzitegiari bere epaiak betetzen ez dituztenei zigortzeko eta autonomia erkidegoetan bermerik gabe esku hartzeko ahalmena ematen dion erreformaren aurkako errekurtsoa jarriko du Eusko Jaurlaritzak.\n16,9 milioi euro bideratuko dituzte lanean ari diren langileentzako prestakuntza programak sustatzeko.\n8,94 milioi euro Zorrotzaurre urbanizatzeko lanetarako.\nErrefuxiatuei Laguntzeko Euskadiko Batzordeari (CEAR-Euskadi) zuzeneko diru-laguntza bat emateko baimena eman du Eusko Jaurlaritzak, hark eraberean sarea finantza dezan.\n«Asociación para la atención y promoción de colectivos en exclusión social - IZANGAI» elkartea gizarte-interesekoa dela aitortu du Eusko Jaurlaritzak.\nEAEko aurrekontu orokorrak onartzen duen Legeak aurreikusten duenaren arabera 2016rako zorpetzeko eragiketak egitea baimentzen duen dekretua.\nEuskal Autonomia Erkidegoko Lanbide Heziketaren Lege Proiektua.\nSan Mames Barria elkartearen kapital handitzea.\n1,15 milioi euro Ikerbasque Fundazioarentzat, bikaintasuneko ikertzaileak erakartzeko programatarako.\n60.000 euro CONFEBASK-ekin lankidetza sustatzeko.\n120.000 euro Gestamp Tecnology Instituteari Lanbide Heziketarako.\nOSASUN SAILA X. LEG.\nErrezeta elektronikoaren ezarpena abian da Euskadiko zaharren egoitzetan eta egoitza soziosanitarioetan.\nGobernu Kontseiluak Autonomia-Erkidegoaren eta Sustapen Ministerioaren arteko hitzarmen bat onartu du, Itsas Etxeako lokal bat Getariako Itsas Barrutiaren egoitza gisa erabiltzeko.\n• Zenbateko horrekin, Jaurlaritzak EAEko herri-administrazioko negoziazio-mahaian presentzia duten sindikatuen funtzionamendu-gastuak finantzatuko ditu.\nGobernu Kontseiluak 432.000 €-ko diru-laguntza zuzena onartu du, EAEko funtzio publikoan ordezkaritza duten sindikatuek beren negoziazio-jarduera gauzatu ahal izan dezaten Mahai Orokorrean eta mahai sektorialetan. Zenbateko horri esker, esku hartzen duten organoetan partaidetza sindikala finantzatu ahal izango dute, baita sindikatu batzuen lokal edota bitarteko materialen gabezia arindu ere.\nDiru-laguntza honela banatuko da:\nELA 156.474,04 €\nLAB 97.419,34 €\nCC.OO 72.428,26 €\nUGT 38.882,91 €\nSATSE 25.750,58 €\nSME 12.879,65 €\nSTEE-EILAS 14.400,68 €\nERNE 6.240,67 €\nESAN 1.985,67 €\nSIPE 1.985,67 €\nHITZA 3.552,53 €\nLan Harremanen Zuzendaritza arduratuko da sindikatuen laguntzak kudeatzeaz.\nErabakia, zeinaren bidez baimena ematen baita lege honen zenbait aginduren aurka Konstituzioaren aurkakoak direla adieraziz errekurtsoa jartzeko: 47/2015 Legea, urriaren 21ekoa.\n• Laneko osasuna babesteaz, sustatzeaz eta hobetzeaz eta prestakuntza-planak prestatzeaz Itsasoko Gizarte Institutua ardura dadila: horra hor Espainiako Gobernuaren helburua.\n• Eusko Jaurlaritzak ohartarazi du Espainiako Gobernuak itsaso eta arrantzaren sektoreko laneko segurtasuneko, higieneko eta laguntzako Euskadiren eskumenak gutxiesten dituela –Gernikako Estatutuak biltzen ditu eta 1985, 1996 eta 2010. urteetan eskualdatu zitzaizkion–.\n• Errekurtsoa jarri aurretik, Eusko Jaurlaritzak bere ustez Euskadiren eskumenak inbaditzen dituzten artikuluak «Euskadiren eta Estatuaren arteko Aldebiko Batzordean» negoziatzea proposatuko dio.\nJaurlaritzaren kontseiluak baimena eman du gaur urriaren 21eko 47/2015 Legeari, itsas- eta arrantza-sektoreko langileen babes soziala arautzen duenari, konstituzio-kontrakotasuneko errekurtso bat jartzeko, Gernikako Estatutuaren 12.2 eta 18. artikuluetan Euskadiri aitortzen zaizkion eskumenak urratzen dituelako, hau da itsasoaren sektoreko laneko osasunarena, segurtasunarena eta laguntzarena eta lanbide heziketakoa eta prestakuntzakoa.\nLaneko osasuna babesteaz, sustatzeaz eta hobetzeaz Itsasoko Gizarte Institutua ardura dadila da Espainiako Gobernuaren helburua. Hain zuzen ere, halako jarduerez arduratzea: azterketa medikoak, osasun-baldintzen ikuskaritzak, itsasontzietako botikinen kontrola, langileen osasunaren zaintza, etab. Hala, Espainiako Gobernuak edukiz hustuko lituzke Euskadik laneko segurtasunaren eta higienearen arloan eta osasun-laguntzaren arloan dituen eskumenak, hurrenez hurren, 1985. eta 1996. urteetan eskualdatu zitzaizkionak(*).\nBestalde, Eusko Jaurlaritzaren zerbitzu juridikoek ohartarazi dute Espainiako Gobernuak Itsasoko Gizarte Institutuari beste zeregin hauek ere esleitu dizkiola: itsasoko-arrantzako prestakuntza-planak onartzeko gaitasuna, prestakuntzaren onuradunak eta emateko lekuak zehaztekoa. Ondorioz, Euskadiri itsasoaren eta arrantzaren arloko prestakuntza-eskaintza diseinatzeko, planifikatzeko eta programatzeko gaitasuna aitortzen dion eskumena, 2010ean eskualdatu zitzaiona, gutxiesten du(**).\nHain zuzen ere, Eusko Jaurlaritzak itsas- eta arrantza-sektoreko langileen babes soziala arautzen duen 47/2015 Legearen, urriaren 21ekoaren, 38., 39.c) eta 41. artikuluen aurkako errekurtsoa jarriko du.\nErrekurtsoa jarri aurretik, Eusko Jaurlaritzak bere ustez eskumenak inbaditzen dituzten artikuluak sei hilabetez «Euskadiren eta Estatuaren arteko Aldebiko Batzordean» negoziatzea proposatuko du, Konstituzio Auzitegiaren Lege Organikoaren 33.2 artikuluan xedatutako moduan.\n(*) 1946/1996 Errege Dekretua, abuztuaren 23koa, Itsasoko Gizarte Institutua (IGI) erakundearen ardurapekoa den sanitate-laguntza arloko Gizarte Segurantzako egitekoak eta zerbitzuak Euskal Autonomia Erkidegoari eskualdatzen dizkiona.\n2557/1985 Errege Dekretua, abenduaren 18koa, laneko segurtasunaren eta higienearen arloan Estatuak dituen zerbitzuak Euskal Autonomia Erkidegoari eskualdatzeari buruzkoa.\n(**)1442/2010 Errege Dekretua, azaroaren 5ekoa, Itsasoko Gizarte Institutuak hezkuntza, enplegua eta enplegurako lanbide-heziketaren arloan dituen zereginak eta zerbitzuak eskualdatzeari buruzkoa.\nErabakia, zeinaren bidez baimena ematen baita lege honen zenbait aginduren aurka Konstituzioaren aurkakoak direla adieraziz errekurtsoa jartzeko: 15/2015 Legea, urriaren 16koa.\n• Eusko Jaurlaritzak bidegabe, onartezin eta neurrigabetzat jo du Espainiako Gobernuak Konstituzio Auzitegiaren atribuzioak aldatu izana, Konstituzioari lotutako gainerako organoen gainetik jarri baitu eta Espainiako Konstituzioaren 155. artikuluak xedatutako bermeez aparte autonomia-erkidegoetan esku-hartzeko gaitasuna eman diolako.\n• Aldaketa horrek sistema politikoa aldatu, lurralde-oreka moldatu, 1978ko Konstituzioaren inguruan lortutako adostasuna hautsi eta, Konstituzioaren balioei dagokienez, inoiz ikusi gabeko krisialdi bat sortu duela ohartarazi du.\n• Konstituzio Auzitegia erabat politizatzeak, pluraltasun politikoa defendatzen duten beste bizikidetza-eredu batzuk baztertzen dituen Estatu eredu baten alde, ospe gero eta okerragoa ematen diola adierazi du.\nJaurlaritzaren kontseiluak baimena eman du gaur konstituzio-kontrakotasuneko errekurtso bat jartzeko urriaren 16ko 15/2015 Legearen «esku-sartze bidegabe, oker, premiagabe, eta neurrigabeagatik». Lege horrek Konstituzio Auzitegiari buruzko 2/1979 Lege Organikoa, urriaren 3koa, erreformatzen du, Konstituzio Auzitegiaren ebazpenak betearazteko zuzenbidezko estatuaren berme gisa.\nEspainiako Gobernuak Konstituzio Auzitegiari eman dion botereari esker Konstituzioarekin lotutako gainerako organoen gainetik jarri duela salatu du Eusko Jaurlaritzak, eta eragiketa hori 1978ko Konstituzioaren inguruan lortutako adostasunaren aurkakoa dela eta Konstituzioaren balioak baztertzen dituen eta inoiz ikusi gabeko krisialdia sortuko duela. Espainiako Konstituzioak berak auzitegi horri esleitu zizkion funtzioak goitik behera aldatu ditu, erakundea desnaturalizatzen du eta horretarako, gainera, «sistema politikoa nabarmen aldatzen du eta lurralde-botereen aurkako orekari eragiten dio».\nZehazki, errekurtsoa artikulu bakarraren 3. paragrafoaren, 4. paragrafoaren b eta c idatz-zatien eta 92. artikuluko 5. paragrafoaren aurkakoa izango da, Eusko Jaurlaritzak, besteak beste, uste duelako:\n• Espainiako Gobernuak auzitegi horri eman dion ahalmena –hain zuzen ere, bere epaiak betetzen ez dituzten agintariei eta/edo langile publikoei isunak jarri, lanik eta soldatarik gabe utzi edota zigor-erantzukizuna eskatzekoa– Konstituzioaren aurkakoa da. Gainera, onartezina da arauaren arlo zigortzailearen zehaztasun eta doitasun eza: mekanismo zigortzaileak artikulatu arren, ez du identifikatzen debekuaren esparrua, ezta horien ondorioak ere.\n• Aforamenduei dagokienez, indarrean dagoen legedia hausten du.\n• Ez ditu kontuan hartzen autonomia-erkidegoen autonomia politikoko printzipioa eta Espainiako Konstituzioaren 155. artikuluan aurreikusitako bermeak(*), Espainiako Gobernuari zuzenean eta alde bakarretik autonomia-erkidegoen gainean esku-hartzeko gaitasuna ematen diolako.\nEusko Jaurlaritzaren ustez, Konstituzio Auzitegiaren epaiek konstituzio-kontrakotasun adierazpena bistaratzen dute, «ezin baita haien betearazpena inposatu», are gutxiago, «koaktiboki eta alde bakarretik». Edonola ere, «instituzioen arteko etengabeko elkarrizketa demokratikoaren bidez» betearazi behar dira, eta «botere publiko bat ezin zaio beste bati gainjarri».\nIldo horretan, Konstituzioaren funtsezko balioen artean defendatzen den pluraltasunean oinarritutako ereduak baztertzen dituen estatu-ereduaren aldeko etengabeko politizazioa dela eta, Konstituzio Auzitegia «gero eta narriatuago» dagoela ohartarazi du Eusko Jaurlaritzak.\nAzkenik, erreformaren funtsa ez ezik, Eusko Jaurlaritzak Espainiako Gobernuak erreforma egiteko modua ere kritikatu du: premiazko prozedura, zuzeneko izapidetzea eta irakurketa bakarra erabilita, parlamentuko taldeen zuzenketa eta eztabaidarako gaitasuna murrizteko.\nEspainiako Konstituzioaren 155. artikulua: 1. Erkidego Autonomo batek Konstituzio edo bestelako legeek ezarritako eginkizunak beteko ez balitu, edo Espainiako ongitasunaren aurka astun jokatuko balu, Gobernuak Erkidego Autonomoaren Lehendakaria deituz, eta honek erantzun ezik, Senatuaren gehiengo absolutua lortu ondoren, onarturiko eginkizunak nahitaez betetzera bortxatzeko edo ongitasun orokorra lortzeko beharrezko diren erabakiak har ditzake. 2. Goragoxe aipaturiko erabakiak betetzeko, Erkidego Autonomoen agintari guztiei behar diren azalpenak emango dizkie Gobernuak.\nErabakia, 5.000.000 eurotik gorako gastua baimentzeko dena. Helburua: lana batez ere Euskal Autonomia Erkidegoan duten langileei zuzendutako enplegurako prestakuntzarako laguntza ekonomikoak finantzatzeko, 2016ko ekitaldirako.\nGaurko bileran, Ángel Toña Enplegu eta Gizarte Politiketako sailburuaren proposamenez, Hobetuz fundazioak kudeatzen dituen lanean ari diren langileentzako etengabeko prestakuntza-programetara 16.900.000 euro bideratzea onartu du Eusko Jaurlaritzak.\nLanbidek enplegurako prestakuntzaren arloan gauzatzen dituen ekintzen katalogo zabalean, lanean ari diren langileentzako prestakuntza ere badago. Etengabeko heziketa funtsezkoa da bizitza osoan baitako prestakuntza ziurtatzeko, langileak eta enpresak ezagutza oinarrian duen gizartera egokitzeko eta produkzio-prozesuek izan ditzaketen aldaketen aurrean langileen gaitasun profesionalari eusteko.\nEuskadin, Hobetuz-Langileen Prestakuntzarako Euskal Fundazioa arduratzen da hori kudeatzeaz eta zuzentzeaz, 1995ean sinatu zuen hiru aldeko hitzarmenari jarraiki.\nEtengabeko-prestakuntza eskaerari zuzenduta dago, enpresentzako prestakuntza jardueren bidez eta prestakuntzako banako baimenen bidez, baita eskaintzari ere, lanean ari diren langileentzako prestakuntza-planen bidez batez ere.\nEusko Jaurlaritzak onartu duen aurrekontu-sail horrekin azken modalitate hori finantzatuko dute, hain zuzen ere. Eusko Jaurlaritzak espedientearen izapidetzea aurreratzea erabaki du, gastua 2015eko ekitaldiari aplikatuta, 2016an garaiz abiarazteko.\nErabakia, 5.000.000 eurotik gorako gastua baimentzeko dena. Helburua: Bilboko Zorrotzaurreko UE 1 Jarduketa Integratuko Urbanizatzeko obrak.\nEnplegu eta Gizarte Politiketako sailburuak, Ángel Toñak, hala eskatuta, Gobernu Kontseiluak urte askotako aurrekontu-sail bat onartu du (2015-2020 aldirako): 8,94 milioi euro guztira, Zorrotzaurreko 1 jarduketaren 1. egikaritza-unitatearen urbanizatze-lanak finantzatzeko.\nZorrotzaurreko Plana jarduketa integratuko bi eremutan banatuta dago. Horietako lehenak beste bi esparru hartzen ditu barruan (1. eta 2. egikaritza-unitateak), plana faseka gara dadila ahalbidetzeko. Gobernuak gaur onartutako gastuak unitateotako lehenengoari egiten dio erreferentzia: 389.654 m2-ko azalerarekin, Deustuko kanalaren eskuin bazter osoa hartzen du barruan, bai eta etorkizuneko irlaren ipar eta hego-muturrak ere. Iragan abenduaren 16an 1. egikaritza-unitatea birpartzelatzeko proiektua onartu zuten.\nZorrotzaurreko hiri-birgaitzerako egitasmoaren hirigintza-esparruak 838.781 m2-ko azalera hartzen du orotara. Industria-gune zena eraldatuko du, eta Bilboko itsasadarreko sarrera-hall berri bihurtuko, proiektu integral eta jasangarri baten bitartez. Zaha Hadid arkitekto angloirakiar prestigiodunak diseinatutako Master Planean oinarritutako proiektu bat da, hain zuzen, eta honako hauek biltzen ditu: etxebizitza eskuragarriak, enpresa-ezarpenerako eta garapen ekonomikorako guneak, eta auzotarrentzako ekipamendu sozial eta kulturalak eta aisialdi gune zabalak.\nEnplegu eta Gizarte Politiketako sailburu Ángel Toñak hala proposatuta, gaurko bileran gobernuak «interes sozialeko» izendatu du Asociación para la atención y promoción de colectivos en exclusión social - Izangai elkartea.\nEuskal Autonomia Erkidegoko 2016. urteko aurrekontu orokorrak onartzen dituen abenduaren 23ko 9/2015 Legean aurreikusten eta onartzen duenez, Gobernu Kontseiluak ekitaldi honetako zorpetze-eragiketak egitea baimendu du. Aurrekontuen Legean onartutako zorpetze-eragiketak urte honetan egingo dira. (1.230 M).\n• Euskadiko Lanbide Heziketaren eraldaketa estrategikoa bultzatzen du Lege-proiektuak\n• Lanbide Heziketako eredu berri bat ezartzen du Euskadin, Prestakuntza Integratuko, Berrikuntza Aplikatuko eta Ekintzailetza Aktiboko Eredu Konbinatu bat\nGobernu Kontseiluak Hezkuntza, Hizkuntza Politika eta Kultura sailburuaren proposamenez, Euskadiko Lanbide Heziketaren Lege-proiektua onartu du gaurko bileran.\nUrteetan zehar, lanbide-heziketak funtsezko zeregina bete du une zailenetan pertsonei laguntzen, dela enplegua galdu dutenean, dela prestakuntza handiagoa lortu behar zutenean.\nBaina, batik bat, Lanbide Heziketa haiek behar zutena eta bizitza pertsonal nahiz profesionalean aurrera egiteko nahi zutena zela uste izan duen hainbat gazteri erantzun eraginkorra ematen segitu diolako. Baita enpresei ere, haien giza kapitalaren kualifikazio-premiei dagokienez, edota askotariko proiektuak abiarazi edo garatzeko orduan. Baina krisialdian gertatutako aldaketek, batez ere krisitik ateratzen ari garen aldi honetan gertatzen ari direnek, eraldaketa sakonei eman diete bide:\n-Gure ekoizpen-sektoreen lehiakortasunean eraldaketak\n-Enpresetan eta enpleguan eraldaketak\n-Gaitasun eta ezagutzetan eraldaketak\nEta Lanbide Heziketak funtsezko eginkizuna betetzen du horietan guztietan.\nOnartu den Lege-proiektu honen helburua zera da: Euskadiko Lanbide Heziketaren eraldaketa estrategikoa abiaraztea. Eraldaketa horrek arau-esparru fidagarri, zabal eta zorrotza behar du: helburu konplexuak lortzeko bidean aurrera egiteko aukera emango duen esparru bat, hartara, enpresa eta enpleguaren premia berrietara egokitu ahal izateko.\nProiektuak hogeita hamahiru artikulu hartzen ditu barruan, honela banatuta: atariko kapitulu bat eta beste bederatzi kapitulu, bi xedapen gehigarri, xedapen iragankor bat, bi xedapen indargabetzaile eta bederatzi azken xedapen.\nAtariko kapituluak Legearen xedea eta helburua du hizpide, bai eta testuaren jomugak eta enpresa, eragile sozial eta beste erakunde eta entitateekin lankidetza ere.\nLehen kapituluak Lanbide Heziketako eredu berri bat ezartzen du Euskadin: Prestakuntza Integratuko, Berrikuntza Aplikatuko eta Ekintzailetza Aktiboko Eredu Konbinatu bat, hain zuzen.\nLanbide-heziketako ikasleei, biztanleria aktibo landun nahiz langabeari zuzendutako prestakuntza integratua.\nBestelako ikasketa batzuk, metodologia berriak, eta bestelako antolamolde, ikasgela eta ikastetxe batzuk garatzera zuzendutako berrikuntza aplikatua. Baina baita Enpresa Txiki eta Ertainentzako lehen laguntza-maila izatera ere zuzendua, berrikuntza gara dezaten, bai produktuetan, bai ekoizpen-prozesu eta zerbitzuetan.\nEta ekintzailetza aktiboa, ikasleen artean ekin-nahiaren kultura bultzatzera eta lanbide-heziketako zentroetan enpresagintza sustatzera bideratua.\nBigarren kapituluan, hainbat sektoretan Espezializatutako Sare Nodoak sortzea aurreikusi da; hain zuzen, enpresen eta haien inguruneen premiei berehalako erantzunak emango dizkieten Lanbide Heziketako ikastetxeek eratuko dituzte nodook.\nHirugarren kapituluak Euskadiko Lanbide Heziketa Duala du ardatz. Diseinu erabat aurreratuko eredua da: lau urteko esperimentazio-aldi baten ostean, pertsonen prestakuntza-premietara egokitzen den eredu ondo egituratua ezartzea lortu da, haren bitartez gure enpresen lehiakortasuna eta Euskadiko lanbide-heziketan prestatzen diren pertsonen enplegagarritasuna hobetzeko.\nLaugarren kapituluak Lanbide Heziketa Koordinatzeko Goi Mailako Organo bat sortzen du: sailarteko organo bat da, eta hari dagokio lanbide-heziketaren arloko politikak koordinatzea, Sailek garatutako estrategietan eragin dezaten.\nBosgarren kapituluak Lanbide Kualifikazio eta Espezializazioen Euskal Esparrua ezartzen du. Esparru horri esker, erantzun azkarra eman dakieke enpresek bertan jardungo duten langileen prestakuntzaren eta espezializazioaren inguruan izan lezaketen premiei.\nSeigarren kapituluak Euskadiko lanbide-heziketaren nazioartekotzean jartzen du arreta. Nazioarteko campus bat sortuko da horretarako; Europan maila horretan sortzen den lehenengo campusa izango da, eta euskal enpresei kokatzen diren herrialdean estaldura eskainiko die, haien giza kapitala prestatzeari dagokionez. Halaber, Euskadiko Lanbide Heziketan metatutako ezagutza eta eskarmentua beste herrialde batzuetara hedatzeko aukera zabaltzen du.\nZazpigarren kapituluak eredu elebiduna ezartzen du Lanbide Heziketarako, bigarren mailako hezkuntzan ezarritako hizkuntza-tratamenduaren jarraitutasuna bermatzeko. Era berean, eredu hirueleduna txertatzen du, atzerriko hizkuntzak sartuta, ingelesa lehenetsirik hirugarren hizkuntza gisa.\nZortzigarren kapituluaren gaiak hauek dira: Lanbide Heziketako ikerkuntza, berrikuntzaren eta etengabeko hobekuntzaren sustapena, eta irakasleen prestakuntzaren sustapena.\nBederatzigarren kapituluak Euskadiko Lanbide heziketako sistema guztiaren ebaluazioa du ardatz.\nLehen xedapen gehigarria lanbide heziketako aholkularitzako erakunde teknikoei buruzkoa da.\nLegeak Lanbide Heziketa moderno, aurreratu eta flexiblea ezartzen du Euskadin, eta gure LHko sistema babesteko eta indartzeko aukera emango digun eredu bat ezartzen du.\nHezkuntza-sistemari dagokionez, prestakuntza mota horretako ikasleen prestakuntza eta kualifikazio maila areagotuko eta hobetuko duen eredu bat sortzen du. Horrez gain, egokia da gure enpresen premiei erantzun azkar eta eraginkorrak emateko ere.\nGobernu Kontseiluak, Hezkuntza, Hizkuntza Politika eta Kultura sailburuaren proposamenez, gaurko bileran hartu du Euskal Enpresarien Konfederazioari (CONFEBASK) 60.000 euroko diru-laguntza emateko erabakia, enpresetako prestakuntza-prozesuen tutoretza egiten duten instrukzio-egileen funtsezko gaitasunak garatzen eta hobetzen laguntzeko.\nLanbide Heziketaren eredu berrian, funtsezko zeregina du lantokietan burutzen den ikasleen prestakuntzak, eta bereziki Ikas-ekinezko Erregimeneko Lanbide Heziketa Dualak. Eredu honetan, enpresako instruktorearen figura garrantzi berezikoa da, beroni baitagokio ikaslearen enpresako ikasketa jarduerak eta helburuak definitzea nahiz planifikatzea. Eman zaien zeregin horretarako instruktore hauen trebakuntza eta jasoko duten etengabeko gaitzea ziurtatzea, nahitaez doaz, beraz, Lanbide Hezieketa Dualaren garapenari estuki lotuak.\nGobernu Kontseiluak, Hezkuntza, Hizkuntza Politika eta Kultura sailburuaren proposamenez, Gestamp Tecnology Instituteri (GTI) 120.000 euroko diru-laguntza zuzen bat ematea erabaki du, txandakatze-erregimeneko Lanbide Heziketa Dualeko ikasleen espezializazioa eta trebakuntza profesionala hobetzen Lanbide Heziketako Sailburuordetzarekin lankidetzan aritzeko asmoz.\nGestamp Tecnology Institute Eusko Jaurlaritza eta Gestamp-en artean 2015eko martxoan sinaturiko lankidetza protokoloaren emaitza da. Elkarlan honi esker, bikaintasuneko erreferentziazko zentro bat sortu da, teknologia aurreratuetan prestakuntza ematea helburu duena.\nGTIren jarduera nagusia, Lanbide Heziketako ikastetxeekin batera espezializazio programak irakastea da (estanpazio beroa, estanpazio hotza, soldatzea, matrizeria eta laser ebaketa, besteak beste), baita teknologia horiekin zerikusia duten I+G proiektuen garapena ere, Lanbide Heziketako ikasle nahiz irakasleentzat.\nGestamp Tecnology Institute (GTI) Lanbide Heziketako Sailburuordetzarekin lankidetzan arituko da, Lanbide Heziketako ikasleak egiazko ingurune profesional batean zientifikoki eta teknologikoki gaurkotzeko.\nBi urte igaro dira Euskadin errezeta elektronikoa edo e-rezeta ezarri zenetik eta tarte horretan 65 milioi errezeta baino gehiago agindu dira. Orain, garapena eta hedadura koska bat handitu dira abian jarri baita errezetaren ezarpena Euskadiko zaharren egoitzetan eta egoitza soziosanitarioetan, Osasuneko sailburu Jon Darpónek gobernu-kontseiluan gaur jakinarazi duenez.\nErrezeta elektronikoak edo e-rezetak aldaketa kultural eta soziala ekarri du, IKTak sartu baititu, eta herritarrek oso balorazio ona egiten dute horren gainean. Nabarmendutako alderdiak dira: pazienteei eskaintzen dien segurtasun klinikoa, agindutako botikak nahastea ekiditen duenez; eta tratamenduak, batez ere luzeak, ikuskatzeko eta egokitzeko aukera ematea, etxebizitzan botikak pilatzea ekiditen duenez, bilketa hilean behin egiten delako hiru hilean behin egin ordez.\nHalaber, positiboa da Osakidetzako zein farmazia-bulegoetako profesionalen balorazioa, botikak agintzeko eta banatzeko kudeaketa-sistema horrek egitekoak nabarmen erraztu baitizkie, eredu igarleak eta laguntzak barne hartzen dituzten puntako erremintak eskura dituztenez.\nErrezeta elektronikoa balio-ekarpen medikoa da, botikekin nahastea ekiditeko eta tratamenduaren betetze-maila ezagutzeko. Gainera, ez da joan behar osasun-zentrora errezetak jasotzeko. Banaketari dagokionez, ez da gaizki-ulertu gehiagorik gertatuko eskuz idatzitakoen erruz eta pazienteen jarraipen farmakoterapeutikoa egin ahal izango da. Bestalde, herritarrek informazio gehiago dute tratamendu-orria jasotzean, horren argibideak ematen baitzaizkio.\nGaur, errezeta elektronikoak beste urrats bat eman du aurrera zaharren egoitzan eta egoitza soziosanitarioetan ezartzeko bidean. Guztira, 280 egoitza dira, 18.000 paziente dituztenak.\nUda honetan abian jarritako programa pilotua ikusita, Osasun Sailak egokitzat jo du lehen fasea Gipuzkoako hiru egoitzatan abiaraztea. Matia Fundazioaren mendeko Juan Rezola, Txara I eta Argixao dira programa abian jarriko duten lehenak, eta horrek dituen abantailei probetxu atera ahal izango diete. Ezarpena era mailakatuan egingo da 2016an zehar lehen urrats horren ondotik, Euskadiko gainerako egoitzetan sistema hori bera ezarriz.\nEgoitza horietan errezeta elektronikoa garatzearen aurrekari da Osakidetzak Historia Klinikoa zaharren egoitzen eta egoitza soziosanitarioen esparruan era partekatuan erabili ahal izatea eskaini izana aurten, erabiltzaileen diagnostikoak eta tratamendua hobetzea eragiten duenez.\nAurrerapen horiek guztiak kontuan hartuta, beraz, errezeta elektronikoa pazienteentzat onuragarria izateaz gain, hobekuntza nabarmena da kudeaketan eta eraginkortasun ekonomikoan; izan ere, sistema modernizatzeko eta jasangarri izateko lagungarria da.\nErabakia, Sustapen Ministerioarekin lankidetza-hizarmena sinatzeko baimena ematen duena. Horren bidez, Itsas Etxean kokatuta dagoen lokal bat lagatzen da, Getariako itsas barrutiaren egoitza izateko.\nGobernu Kontseiluak Euskadiko autonomia-erkidegoaren administrazio orokorraren eta Sustapen Ministerioaren arteko lankidetza-hitzarmen bat sinatzea onartu du, Itsas Etxean kokatutako lokal bat Getariako Itsas Barrutiaren egoitza gisa erabil dadin lagatzeko.\nEsleitutako eskumenen artean, Estatuaren Administrazio Orokorrari dagokio, Merkataritza Itsasketako Zuzendaritza Nagusiaren bitartez, itsas nabigazioaren antolaketa orokorraren eta flota zibilaren arloko eskumenen erabilera; horretarako, Itsas Kapitaintza bat edo Itsas Barruti bat dauka nabigazio maila jakin bat duten edo itsas segurtasuneko baldintzek hala eskatzen duten portu bakoitzean. Horrenbestez, Pasaiako Itsas Kapitaintzak Itsas Barruti bat izango du Getariako udalerrian.\nAipatutako eskumenak baliatzeko, Getariako Itsas Barrutiak lokal batzuk bete eta erabili behar ditu udalerri horretan; izan ere, gaur egun arrain-lonja barruan alokatutako lokal batean du egoitza.\nEuskadiko Autonomia Estatutuak Euskal Autonomia Erkidegoari esleitzen dio portu arloko eskuduntza esklusiboa; hala, Garraio Azpiegituren Zuzendaritzari dagokio, Ingurumen eta Lurralde Politikaren Sailaren barruan, portuen antolamendua, portuetako zerbitzuen kudeaketa eta kontrola eta, azken batean, Euskal Autonomia Erkidegoaren eskumen diren portuetan eta portu-instalazioetan garatutako jarduerekin zerikusia duen guztia.\nHoriek horrela, Eusko Jaurlaritzak zenbait lokal dituenez Getariako portuan, portu jabari publikoaren barruan (Itxas Etxeko lehen solairuan), bidezkotzat jo da lankidetza-hitzarmen bat sinatzea horien erabilera lagatzeko; aldez aurretik, Itsasoko Gizarte Institutua zegoen lokal horietan, baina gaur egun erabilgarri daude, eta Pasaiako Itsas Kapitaintzari lehen solairuan kokatutako gune batzuen erabilera lagatuko zaio: 101,27 metro karratu guztira, Getariako eraikin horretan, Getariako Itsas Barrutiaren bulegoetarako.


Barakaldoko Udala - Tokiko historia\nHasiera » Hiria » Datu historikoak » Tokiko historia\nBarakaldoko Elizatearen sorreraren data eta datu zehatzak denboran zehar ahaztu dira.\nLehenengo biztanle gunerik garrantzitsuena “Punta” deritzon Galindo ibaiaren bokalean sortu omen zen, aparteko merkataritza-produkzio eta portuko jarduera gunearen oinarria baitzen.\nHerrialdearen ebanjelizazioaren ondoren, 50 etxe baino gehiago zuen gune hori Elizate bihurtu zen lurraldearen eliza-antolakuntza ezarri zenean. Erromatar komentu juridikoen jurisdikzioetan oinarria zuen antolakuntza horrek.\nBarakaldoko historia hiru denboralditan bana daiteke. Lehenengo aldiak milurteko bat baino gehiago du, baina ez dago horren berririk. Bigarren aldian, Elizatearen sorrera gertatzen da, eta badakigu 1051n López Velázquez jaunak zuela jauntza, Izendapenaren eskrituran azaltzen denaren arabera, non On Iñigo López Barakaldoko Jaun tituluaz agertzen den.\nAldi horretan, 1340an, Done Bikendi Elizatearen sorrera nabarmentzen da, Barakaldoko Sancho López, Zorrotzako Lope Gonzalo eta Galindo Retuerto jaunek hirurenean sortu zutena, Erandioko Santa Mariatik bereiziz, eta bereizi ekaitz gogorrak zirenean, tarteko itsas besoa igarotzeak zekarren arriskuagatik egin zen. Aipatutako jaunen ilobek Butrondarrei eta García de Salazartarrei saldu zieten elizatea.\nBarakaldon hiru familia nabarmentzen dira: Retuertotarrak, Susunagarrak eta Irauregitarrak. 1370ean Banderizoen arteko borroka latza hasi zen, eta horren ondorioz, Lege Zibilaren defentsarako Ermandadeak eratu. Bandoen arteko bakea Bizkaiko Korregidoreak, Gonzalo Morok, lortu zuen.\nHirugarren aldia Enkarterrietatik banatzean hasten da, Bizkaiko jaurerriarena izatera pasatuz: 1366an, Bizkaiko lurralde lauarekin bat egin zuen Elizate gisa, Uribe merindadean, Bizkaiko Tello jaunaren emakidaz, hitzartutako kopuru baten truke eta Lope García de Salazar-ek “Bienandanzas y Fortunas”-en dioenez, “E por poderío de Vizcaya e del Solar de Butrón, a pesar de los de Retuerto, porque los vesinos eran más poderosos, e en el tiempo quel Solar de Muñatones fue mucho decaydo por la guerra de las casas de la Sierra de San Martín”. Gernikako Batzar Nagusietan 33 jesarlekua eta botoa egokitu zitzaion, bi fielen esku . Orduan Elizateak berrehun su zituen.\nGarai honetan bazebiltzan lehenengo burdinolak, jadanik erromatarren garaian sortuak. Erromatarrak izan ziren ur-errotak sartu zituzten lehenengoak, burdinaren industrian lehenengo iraultza sortu zutelarik.\nLehenengo burdinolak mendietan ezarri ziren, mea ugari eta egurra ematen zuten basoetatik hurbil. Ura garbiketarako eta tenplaketarako baino ez zen erabiltzen. Horregatik, Kadagua, Nerbioi eta Galindoren artean ezarri ziren burdinolarik onenak.\nAzpimarratzekoa da Barakaldok izan zituen lehiak eta borrokak inguruko hiribilduekin, Bilborekin bereziki. Frankizia, itsas-lehia eta merkataritza arazoekin hasi ziren eta Retuerto deitutako borrokan amaitu zuten, Barakaldokoak atera zirelarik irabazle.\n1499an Kondestable Jaunak, Pedro Fernández Velasco jaunak, Barakaldo –Lutxanako Dorreen ondoan-hiribildu eta portu bihurtzeko ahalegina egin zuen, eta beranduago bere semeak Zubiletan egitea erabaki zuen. Saiakera biak alferrikakoak izan ziren, Hiribildua garaile atera baitzen.\nMeatze herriekin ere lehiak izan zituen. 1664an Gernikako Batzar Nagusietan Barakaldok bere kexa adierazi zuen, zeren eta Somorrostroko mea esplotatzeko baimena izan arren, hiru Kontzejutako auzotarrek (San Salvador, Sestao eta Santurtzi) galarazten baitzioten, jendea preso hartu eta isunak jartzen zizkiotelarik. Kontzejukoek, azkenean, beraien meatze-asmoak ezarri zituzten, eta Elizateari kanpanilen eta errubioen zamalanetan aritzea besterik ez zitzaion geratzen, Beurko, Lutxana eta Galindoko kaietan.\nHasieran, leku guztietako jendearentzat meatzea oso erakargarria izan bazen ere, laster industrializazioak apurka-apurka inmigrazioaren grabitate-zentroa Barakaldora aldarazi zuen, hirigintza eta industrializazio prozesuak batera doazelako. XIX. mendearen erdialdean, 1864an, Juan E. Delmasek hiru lantegiren testigantza eman zuen Barakaldori buruz aritzean. Lehenengoa Mwinckel, Arregi eta Cia. jaunena, bigarrena Santa Agedarena eta hirugarrena Ibarra eta Cía. jaunena.\nAzken lantegi hau, Nuestra Señora del Carmen, Ibarratarrek ezarri zutena Galindo ibaiak Bilboko itsasadarrarekin bat egin duen lekuan, Bizkaiko siderurgi-industriaren oinarririk garrantzitsuena izan zen. 1882an, “Altos Hornos y Fábrica de Hierro y Acero de Bilbao“ elkartea eratu zen. Geroago, “Iberia”rekin bat eginez “Bizkaiko Labe Garaiak” elkartea osatu zen, ordutik, Espainiako ekonomia industrialaren erakusgarririk handiena izan zelarik.\nIndustrigune garrantzitsu bihurtzeak migrazio-mugimendua azkartzea ekarri zuen eta XX. mendearen zati handi batean, Barakaldoko hazkunde demografikoa izugarria izan zen, Estatuko udalerririk (ez hiriburua) jendetsuena izatera heldu zelarik. Beraz, harro egoteko moduko errekorra ez ezik, Barakaldo ekonomikoki ezinbestekoa zela adierazten zuen seinalerik argiena ere izan zen. Hiriko espazioen banaketa egoera berrietara moldatu zen, eta bai kolore grisak eta bai hiriko desordenak –Europa mailan industria guneen identitate ezaugarriak- dena inbaditu zuten, baina hortik eratorritako garrantzi ekonomikoak zerbitzu-sektore garrantzitsuaren loraldia eragin zuen, merkataritza ez ezik merkatal guneak, banketxeak eta aseguruak ere Barakaldon ezarri zirelarik, txikiak eta handiak elkarrekin biziz.\nHirurogeita hamarreko hamarkadan, erreferentzi puntu industriala izateari utzi zion Barakaldok, industria nagusia kolokan jartzen hasi baitzen, eta jarduerak behera egitean izugarrizko kolpea izan zen, bizitza lan eginez ulertzen zutenentzat. Bizkaiko Labe Garaiak ixteak egoera gogorra ekarri zuen, hala ere, Barakaldok etorkizun oparoa ekartzeko moduko baloreak ditu. Bertako jendearen lana eta ahalegina dira suspertzeko eta aurrerantz joateko ondasuna, harik eta bizitzeko eta lan egiteko hiri bihurtu arte.\nKrisi industrialaren ondorioz, oinarri ekonomikoa erortzeak lanpostu kopuru garrantzitsua galtzea ekarri zuen, baita erosteko ahalmendun aurre-erretiratuen eta erretiratuen kopurua handitzea ere. Sektore horrek, ordea, ez du produzitzen, eta bestalde, gazte multzo bat -“baby-boom”etik datorren hirurogei hamarkadako belaunaldikoak- ezin da lan mundura sartu, eta andereak ere etxetik kanpoko lanera sartzeko gero eta gogo handiagoa dauka. Horren guztiorren ondorioz, jarduera berriak sortuko dira, ekonomia berpiztuz.\nBerriztatze ekonomikoa Portuaren eta Aireportuaren garapenaren eraginez sortutako industria berriak ezartzean, eta aurreko akatsak ekidinez, espazio horiek hiriguneetatik hurbil egotean datza. Industria berri horiek lehengo industriek utzitako lurra berrerabiliko dute, egoitza erabilerarekin bateratu daitekeen jarduera ekonomikoa ezartzeko . Horretarako, jarduera zaharrak desagertu ondoren geratu diren espazio libreak lotzeko komunikazio-sistema berriak sortu eta kale berriak egin behar dira, hiria itsasadar bazterrera hurbilduz, oso zaharrak diren etxebizitzak ordezkatuko dituzten eraikuntzak onartuz.\nMerkataritzaren garapena da aukerarik garrantzitsuenetarikoa, Barakaldo Metropoliko kontsumo gune bihurtuko duelarik bai eta mugakide diren herrialdeen erakarpen puntu ere. Merkatalgune hori jadanik daudenen osagarri izango da, eta ez lehiakide. Hirigunean dagoen ohiko merkataritza mantentzeko oinezkoentzako kaleak jarriko dira, bai eta espazio libreak eta lurpeko aparkalekuak sortuko ere.


Produktuen bizitza luzatzen duten krustazeo-hondakinez egindako zenbait ontzi garatu ditu GAIKER-IK4k\nMexiko, Portugal eta Espainiako zientzilariek parte hartzen dute nazioarteko proiektu honetan\n2011/02/22 Ezaugarri antimikrobiarrak eta antioxidatzaileak dituzten zenbait ontzi garatzeko nazioarteko proiektu batean parte hartzen dihardu GAIKER-IK4k; Sonora-Mexiko Institutu Teknologikoa da proiektuko buru. Helburua da ontziratutako elikagaien balio-bizitza areagotzea, betiere jatorrizko ezaugarriak mantenduz. Horretarako, ontzietan ezaugarri antimikrobiarrak eta antioxidatzaileak dituzten molekulak txertatzeko materialak eta eraldaketa-prozesuak garatzen dihardu. Molekula horiek kitosanoa eta astaxantina dira, ezaugarri antimikrobiarrak eta antioxidatzaileak dituzten molekulak, hurrenez hurren.\nIzkiraren azpiproduktutik (burua eta exoeskeletoa) lortzen dira bi molekula horiek, hartzidura laktiko baten osteko erauzketatik eta garbiketatik, hain zuzen ere. Konposatu horiek polietilenozko eta poliamidazko matrize plastikoetara gehitzen dira ondoren, ontziak garatzeko.\nKitosanoa kitinatik lortzen da; krustazeoen (karramarroak, otarrainak, izkirak eta abar) exoeskeletoko egitura-elementu bat da kitina. Konposatu horrek gaitasun antimikrobiar handia du bakterioei eta onddoei aurre egiteko. Gainera, ez da konposatu toxikoa.\nAstaxantina, berriz, izaki bizidun askotan ageri den pigmentu gorri bat da. Kimikoki karotenoide bat da, baina, bestelako karotenoideak ez bezala, ez da A bitaminan (erretinola) eraldatzen giza gorputzean. Antioxidatzaile ona da, E bitamina baino 500 aldiz eta A bitamina baino 10 aldiz hobea, hain zuzen ere. Gainera, astaxantina, A bitamina ez bezala, ez da toxikoa kontzentrazio altuetan.\nOntzien lehenengo prototipoak garatu ostean, ontzi horiek zenbait elikadura-patogenoren aurrean (hala nola, Staphylococcus aureus, Eschirechia coli, eta Aspergillus niger) duten gaitasun antimikrobiarra eta antioxidatzailea neurtuko ditu GAIKER-IK4k. Azkenik, beharrezko proba-pilotuak egin, eta industria-eskalan garatuko dituzte prozesu guztiak.\nSonora-Mexiko Institutu Teknologikoaz eta GAIKER-IK4z gain, Mexikoko Elikaduraren eta Garapenaren ikerketa-zentroak eta Bioderpac enpresak, Santiagoko Unibertsitateak eta Portugalgo Dr. Ricardo Jorge Osasun Institutu Nazionalak hartzen dute parte proiektuan.


500 azal. Egin, Euskadi información, Gara: 1977-2019 - Ereiten\n500 azal. Egin, Euskadi información, Gara: 1977-2019\nThe past is a foreign country. Hala erakatsi zigun Lowenthalek. Arrotza ez ezik, azkarra da ere, iraganak beti harrapatzen baikaitu, Back the future-n edo Denboraren menpe-n gertatu bezala. Izan ere, Gure baitan daramagu, gogoan zein orbainetan. Haren gainean eraiki dugu gure uste asko, gure nortasunaren zati handia. Hala behar du, gainera. Hura bridatu beharrekoa bada ere, iragana iraungituko ez bada; eta bidean gu ere iraungi, fosilizatu edo Zero bezala Hondamuinean izoztu.\nGara egunkariak argitaratu azal bilduma zoragarriak hori dena erakusten du. Orainaldia, gure gizartea, prozesuaren emaitza eta era berean prozesua dela, hain zuzen ere. Egungo kezkak eta arazoak ez direla bat-batean jaio, alegia. Iraganak jarritako autopistan gertatzen ari direla baizik. Eta, aldi berean, atzo eta gaur gauza bera ez direla; ezta, jakina, atzo eta bihar. Historialaria hor mugitzen da, lur malgu horretan: prozesuaren garapenari so. Eredutzat hartu beharrean, baina, errealitatea ulertu ahal izateko.\nAriketa itzela da azal hauek ikustea. Harrigarria da pertzepzioa nola aldatu den, nola bihurritu du oroimenak errealitatea. Esaterako azalen datak kenduta, gai izango al ginateke ordena zuzenean ematen? GU EZ!!!! Garunak bere errenkada propioa sortu du, iragana beste modu batean kokatu du; kronologia pertsonalizatua: hau hura baino lehenago gertatu zenik ezin sinetsi.\nEdo saiatu lehen oroitzapena zein izen zen zehazten. Sandinistak Managuan sartzen edo Baader-Meinhoff ez genituen azal hauetan ikusi; eta sanfermin odoltsuak? Bai ordea Ortuella, Ryan, Monzon. Zer esanik ez Boris Beckerren garaipena ez ezik ihesaldi musikatuarena dakarrena. Beste batzuk, berriz, ezin berezitu: Bilbo 1997 / 2007, bi aldiz izan zen hori?. Eta gertakizun parekaezinak batera, Irak eta Oteiza zerk lotzen ditu?\nJakina! Buruan beldurra eta izua gordetzeko dugun zirrikituan Krisen infernua edo 97ko otsailaren egunak iltzatzeko ez genuen bilduma honen beharra.\nAzken batean, egin – ikusi – pairatu duguna da historia. Aberri besteratu hartan eman zen guztia. Ostera, historialaren lana ez da iragana atorkizunerantz eramatea, Historian geratu denaren eragina gure errainetan topatzea, identifikatzea, azaltzea; gure ondarea, gure orainaldia horri esker ulertu, bizitzaren prozesuan zeinen puntuan gauden ulertzen lagundu.\nHorretarako, memoria ordenatu behar dugu; iragana sedimentatu lagundu; loturak azalera ekarri; etorkizunak proposatu. Ordenatze eta ulertze aldera, datuak behar ditugu: iturriak. Azalak barrukoak ulertzeko.


Beaumont-Village - Wikipedia, entziklopedia askea.\nJoël BAISSON (2014-2020)\n47° 10′ 39″ N, 1° 12′ 22″ E / 47.1775°N,1.2061°E / 47.1775; 1.2061Koordenatuak: 47° 10′ 39″ N, 1° 12′ 22″ E / 47.1775°N,1.2061°E / 47.1775; 1.2061\nChemillé-sur-Indrois, Genillé, Montrésor, Orbigny eta Villeloin-Coulangé\nBeaumont-Village Frantziako udalerria da, Indre-et-Loire departamenduan dagoena, Centre eskualdean. 2013an 251 biztanle zituen.\n2007an Beaumont-Village udalerrian erroldatutako biztanleak 251 ziren. Familiak 108 ziren, horien artean 36 pertsona bakarrekoak ziren (8 bakarrik bizi ziren gizonak eta 28 bakarrik bizi ziren emakumeak), 40 seme-alabarik gabeko familiak ziren eta 32 seme-alabak dituzten bikoteak ziren.\n2007an 151 etxebizitza zeuden, 115 familiaren etxebizitza nagusia ziren, 28 bigarren erresidentzia ziren eta 8 hutsik zeuden. Etxebizitza guzti hauek 151etxeak ziren. 115 etxebizitza nagusietatik 99 bere jabearen bizilekua ziren, 12 alokairuan okupaturik zeuden eta 4 doan lagata zeuden; 2 etxek gela bat zuten, 11 etxek bi zituzten, 17 etxek hiru zituzten, 35 etxek lau zituzten eta 50 etxek bost zituzten. 98 etxek euren parking plaza propioa zuten azpian. 53 etxetan ibilgailu bat zegoen eta 50 etxetan bat baino gehiago zituzten.\nBeaumont-Village udalerriko biztanleria-piramidea 2009an .\n2007an lan egiteko adina zuten pertsonak 156 ziren, horien artean 113 aktiboak ziren eta 43 inaktiboak ziren. 113 pertsona aktiboetatik 107 lanean zeuden (64 gizon eta 43 emakume) eta 6 langabezian zeuden (2 gizon eta 4 emakume). 43 pertsona inaktiboetatik 15 erretiraturik zeuden, 14 ikasten zeuden eta 14 "bestelako inaktibo" gisa sailkaturik zeuden.\n2009an Beaumont-Village udalerrian 119 unitate fiskal zeuden, 266,5 pertsonek osaturik. Pertsona bakoitzeko diru-sarrera fiskalaren mediana urteko 15.343 euro zen. \n2007an zeuden 12 komertzioetatik, 1 bestelako produktu industrialen fabrikazioko enpresa zen, 2 eraikuntza enpresak ziren, 2 ostalaritza eta jatetxe enpresak ziren, 1 informazio eta komunikazio enpresa zen, 2 finantziazio enpresak ziren, 1 zerbitzu enpresa zen, 2 administrazio publikoko enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 4 zerbitzu publikoetatik, 1 ibilgailuen konpontzeko eta nekazaritza tresnetako lantokia zen, 1 iturgina, 1 ile apaindegia eta 1 jatetxe.\n2000. urtean Beaumont-Village udalerrian 15 nekazaritza-ustiategi zeuden, 1.260 hektarea erabiltzen.\nBNF: 15257574v (data)\nOrriaren azken aldaketa: 4 urtarrila 2020, 15:19.


Artikulu hau Nafarroako Unibertsitateko Ignacio López-Goñik eta Euskal Herriko Unibertsitateko Juan Ignacio Pérez Iglesiasek argitaratu dute, The Conversation hedabidean. Euskarara itzulita ekarri dugu.\nThe Conversation | Ignacio López-Goñi @microBIOblog | Juan Ignacio Pérez Iglesias @Uhandrea\nAlbiste hau The Conversationek argitaratu du eta Creative Commons BY-ND 4.0 lizentziari esker ekarri dugu.\nMartxoan, apirilean eta maiatzean, Espainiako Estatua izan zen COVID-19 kasu eta heriotza gehien izan zituen herrialdeetako bat, biztanle kopuruarekiko proportzioan. Une honetan, Espainiako Estatua da azken bi asteetan Europan izandako kutsatuen eta heriotza kopuruan buru. Ez dago zalantzarik, pandemiaren bigarren olatu batean gaude. Egoera oso kezkagarria da.\nAzken hilabeteetan, bi artikulu argitaratu dira, The Lancet eta The Lancet Publich Health hedabideetan, Espainiako Estatuak COVID-19aren krisiari emandako erantzuna modu independentean ebaluatzeko beharraz. Zergatik dago Espainiako Estatua hain egoera txarrean? Zer egin da gaizki datu okerragoak dituzten herrialdeen rankingean buru izateko? Zertan egin dugu huts?\nPandemiak oso zailak dira kontrolatzen; bestela, ez lirateke pandemia. Ziurgabetasun maila oso handia izan da eta, horregatik, ez da erraza izan erabakiak hartzea. Horregatik, nahiz eta gertatutakoaren erantzuleak badauden, hemen ez dugu errudunak bilatzeko a posteriori kritika zorrotzik egin nahi, gertatu dena baloratu baizik, etorkizuneko olatuen aurrean prestatzeko eta berriro ez gertatzeko.\n1. Lidergorik eza\nKrisialdietan, lidergoa funtsezko elementua da. Liderrek zubiak eraiki behar dituzte, adostasunak lortu, pertsona eta talde desberdinak integratu, helburu komuna lortzeko. Malgutasunez jokatuz, liderrak kide onenez inguratu behar du bere burua, bere ideologia edozein dela ere, helburua guztion osasuna, segurtasuna eta ongizatea baita. Espainiako Estatuak ez du lidergo hori izan krisi honetan.\nKoordinazio falta nabarmena egon da Gobernu zentralaren eta autonomia-erkidegoen artean. Alarma egoerako erabateko zentralizaziotik, "ahal duenak ahal duena" egiteko egoerara igaro gara. Birusek ez dituzte mugak ezagutzen, eta beraz, gurea bezalako egoera deszentralizatu batean, modu adimentsuan bateratu behar dira subsidiariotasun-printzipioa eta administrazioen arteko beharrezko koordinazioa (estatukoa, autonomikoa eta udalekoa).\n3. Zientziaren paper okerra\nOinarri sendoko erabakiak hartzeko, eskura dagoen ezagutzarik onena eduki behar da. Horregatik, lidergo eraginkorrak eskatzen du erabaki guztietarako jasotzea diziplina anitzeko batzorde zientifiko baten informazioa. Horrek ez du esan nahi elementu zientifikoak bakarrik kontuan hartuko direnik; beste batzuk ere kontuan hartu behar dira.\nBaina azken erantzukizuna erabakiak hartzen dituenarena izan behar da, hau da, horretarako eskumena duten agintariena. Hainbat mailatako arduradun politiko askok modu interesatuan nahastu dituzte beren erabakien ustezko euskarri zientifikoa eta izaera politiko eta ekonomikoko kontsiderazioak. Nahasmen hori ezabatu behar da; horretarako bermerik onena da erabakien oinarrian dauden txostenak publikoak izatea eta guztion eskura egotea.\n4. Daturik eza\nEskura dagoen ezagutzarik onena izateko, jakina, unean-uneko egoeraren berri ematen duten datuak eduki behar dira. Baina hilabete hauetan datuen kudeaketa kaotikoa izan da. Metrika, adierazle eta atalase argiak garaiz eduki gabe, ezin da horrelako krisi bat gobernatu. Puntu honetan ere koordinazioa oso eskasa izan da.\nFuntsezkoa da jakitea zenbat pertsona hil diren, zenbat diren sintomak dituzten kasuak, sintomarik gabeak, emaitza positiboarekin egindako PCRen ehunekoak, beste proba batzuk, kutsatze-motak, arakatzaile kopurua, lehen mailako arretako datuak, ospitaleratzeak, larritasuna adinaren, sexuaren, jatorriaren, mugikortasunaren eta abarren arabera... eta datu horiek guztiek publikoak izan behar dute, azterketa publikoa baita datu horiek ondo erabiltzen direla bermatzen duen bermerik onena.\n5. Eztabaida politikoa\nPandemia ez da arazo politikoa, komunitarioa baizik. Baina hasieratik, elkarri jaurtitzeko arma gisa erabili izan da alderdien arteko borrokan. Eta konfrontazio horretan, birusa izan da onuradun bakarra. Krispazio politikoak polarizazioa elikatzen du, eta ondorioz, herritarrak bereekin lerrokatzen dira eta beren jarduerak modu kritikoan ebaluatzeari uko egiten diote.\nGainera, nahasmena areagotzen du proposatutako neurrien edo horien balizko alternatiben egokitasunaren gainean, eta horrek, azkenean, ahuldu egiten du neurrien egiletza egozten zaienen sinesgarritasuna (adituena) eta, jakina, baita arduradun politikoena ere. Egoeraren larritasuna dela-eta, oinarri zabaleko estatu-itun bat lortu behar da osasunaren, ikerketaren, hezkuntzaren eta ekonomiaren arloetan.\n6. Pedagogiarik eta gardentasunik eza\nBiztanleek neurri jakin batzuk har ditzaten, batez ere askatasunak mugatzea edo kostu handia badakarte, funtsezkoa da neurri horiek zergatik hartzen diren ulertzea. Eta horretarako, argi eta garbi azaldu behar dira, batetik, oinarri zientifikoa zehaztuz, eta, bestetik, babestu nahi diren ondasunak zehaztuz.\nPrentsaurreko ugari eta luzeak eman diren arren, azalpenak nahasiak izan dira eta, behin baino gehiagotan, ez zirela egia esaten ari pentsatzeko aukera eman dute. Batez ere, une desberdinetan igorritako mezuen artean kontraesanak izan direnean. Ez dezagun ahaztu egiak konfiantza ematen duela eta irauten laguntzen duela. Komunikazioak jendearen beldurrak eta kezkak kontuan hartu behar ditu, emozio horiei erantzun ahal izateko. Bestela, infodemia elikatzen da, eta horren ondorioz, amen-omenak eta negazionismoak elikatzen dira.\n7. Deseskalatze azkarra\nKonfinamenduak ondorio suntsitzailea izan zuen, ez bakarrik ekonomian, baita biztanleriaren animo eta osasun mentalean ere. Bizia salbatzeaz gain, bizibidea ere salbatu behar zen. Hala ere, deseskalatze prozesua oso azkarra izan zen. Udako denboraldia hurbil izateak aisialdia, oporrak eta turismoa lehenestea eragin zuen, beharrezko neurriak hartu gabe (mugak eta berrogeialdiak kontrolatzea, adibidez).\nKonfinamendua altxatzeko, lehenik eta behin baldintza hauek ematea beharrezko zen: Osasun-sistema sendo eta segurua ziurtatzea, diagnostiko-sistema eraginkorrak izatea eta asko ezarrita edukitzea, eta agerraldiak detektatzeko, arakatzeko eta isolatzeko sistema eraginkor bat izatea.\n8. Erantzun motela eta sendotasunik eza\nAgerraldiak gertatu diren bakoitzean edo COVID-19aren intzidentziaren hazkunde arriskutsua egiaztatu den bakoitzean, berandu erreakzionatu da, eta egin denean, herabetasunez. Atzerapenaren arrazoia, ziurrenik, ehun ekonomikoa ez kaltetzeko nahia izan da, baina paradoxikoki, jarduteko modu horrek egoera ekonomikoa bera larriagotu du.\nBestalde, burokraziak eta arau-esparruak ekarri dute beranduegi praktikan jarriko ziren neurrien aplikazioa atzeratzea. Beharrezkoak diren tresna juridikoak eta administratiboak gaitu behar dira premiazko erabakiak hartu ahal izateko interes komunaren mesedetan.\n9. Osasun-sistema ahuldua\n2008ko krisiaren osteko murrizketek osasun sistema ahuldu zuten. Alarma egoeran, fokua ospitaleko ohe eta ZIUetan jarri zen. Baina artatzeko langileen gabeziak nabarmenak izan dira. Beharrezkoa da, beraz, osasun-langileen taldea sendotzea. Funtsezkoa da orain arreta osasun publikoan eta lehen mailako arretan jartzea, ospitaleratu behar diren pertsonen kopurua murrizteko.\nArreta berezia jarri beharko litzateke pediatria- eta geriatria-zerbitzuetan ere. Horretarako beharrezko da langile gehiago hartzea, eta ahalik eta lasterren gainera. Mugaraino tenkatutako osasun-sistema batek COVID-19tik askoz haratago doazen ondorioak ditu: atzerapenak beste diagnostiko eta tratamendu batzuetan, haurren txertaketa-egutegi asaldatuak eta abar, eta ondorioz, osasuna eta bizitzak galtzea.\n10. Arakatzaile falta\nDiagnostiko-, miaketa- eta isolamendu-sistema ez da nahikoa izan, eta oraindik ere ez da nahikoa. Biztanle kopuruaren proportzioan, Europako beste herrialde batzuek baino askoz ere arakatzaile gutxiago izan dugu. Arrisku maltzur eta kontrolatzeko zailenetako bati aurre egin behar diogu: birus berri bat, biztanleriak aldez aurretik immunitaterik ez duena, arnas bidez oso erraz transmititzen dena, sintomak agertu aurretik transmititu daitekeena, baita sintomarik ez duten pertsonen bidez ere. Ezin da pandemia kontrolatu birusa non dagoen jakin gabe. Baldintza horietan, diagnostikoa, infektatuen detekzioa, kontaktuen miaketa eta egon daitezkeen agerraldien isolamendua funtsezkoak dira pandemiaren hedadura geldiarazteko.\nAldiz, egoki gaitutako diagnosi- eta arakatze-ekipoak muntatzeko orduan, axolagabekeria egon da. Autonomia erkidego batzuek boluntarioak eskatu dituzte jarduera horretarako, eta beste batzuek armadara jo dute azkenean. Radar COVID aplikazio mugikorra berandu iritsi da, eta oraindik ez dago erabat ezarrita estatu osoan.\nNorabidea zuzentzeko garaiz\nEsandako ezerk ez die erantzukizun izpirik kendu nahi gizabanakoei. Baina jokabide pertsonalak, gaitzespena merezi dezaketen arren, nekez erregulatzen dira erabaki administratiboen bidez. Espainian 2020ko udan gertatu dena porrot kolektibo handia izan da. Garaiz gabiltza norabidea zuzendu eta kurba berriro lautzeko, ekonomiari eta gizarteari dagokionez kostu onartezinak izan gabe. Guztion esku dago, baina, bereziki, erantzukizun politikoa dutenen esku.


«Makinen pantailen diseinua hobetzeko lan egiten ari naiz» - Goierriko Hitza : Goierriko Hitza\n«Makinen pantailen diseinua hobetzeko lan egiten ari naiz»\nErik Aranburu (Zumarraga, 1993) masterra eta doktoregoa egiten ari da. Ikergazte kongresuan makina-erreminten erabilpena errazteko egitasmo bat aurkeztu du.Non egin zenituen ikasketak?Oinarrizko ikasketak Urretxu-Zumarraga ikastolan egin nituen eta ond...\nErik Aranburu (Zumarraga, 1993) masterra eta doktoregoa egiten ari da. Ikergazte kongresuan makina-erreminten erabilpena errazteko egitasmo bat aurkeztu du.\nOinarrizko ikasketak Urretxu-Zumarraga ikastolan egin nituen eta ondoren Mondragon Unibertsitatera joan nintzen, ingeniaritza ikastera.\nZergatik erabaki zenuen ingeniaritza ikastea?\nBatxilergoan nahiko argi nuen ingeniaritza ikasi nahi nuela eta, marrazketa teknikoa asko gustatzen zitzaidanez, diseinu industrial espezialitatea ikasi nuen.\nZergatik aukeratu zenuen Mondragon Unibertsitatea?\nNire anaiak nik baino sei urte gehiago ditu eta berak ere Mondragon Unibertsitatean ikasi zuen. Erreferentzia onak pasa zizkidanez, Arrasatera joatea erabaki nuen.\nEspero zenuena aurkitu al zenuen?\nEspero nuenaren eta aurkitu nuenaren artean alde handi samarra dago: aurkitu behar nuena gustuko izango nuela uste nuen, baina espero nuena baino gehiago gustatu zait. Goitik behera asmatu nuen. Gustura egoteko moduan naiz.\nZergatik gustatu zitzaizun horrenbeste?\nSormena lantzen delako, batez ere. Unibertsitatera joan aurretik, ez dakizu zer aurkituko duzun. Izan ere, unibertsitateko ikasketak batxilergokoen oso ezberdinak dira. Matematika, fisika, marrazketa teknikoan ondo moldatzen nintzenez, ingeniaritza gustura egingo nuela uste nuen. Baina diseinu industrialaren xedea gauza berriak sortzea da eta sormen alorra asko gustatzen zaidala konturatu naiz.\nKarrera honen helburua produktu industrial berriak sortzea da. Salduko diren produktuak sortzen ditugu. Horrek bereizten gaitu artetik. Arazo bati aurre egiteko, produktu berriak sortzen ditugu.\nKarrera bukatu ondoren, diseinuari buruzko bi urteko masterra hasi nuen. Masterreko bigarren urtean nago eta doktoregoa ere hasi dut. Masterra uztailean bukatuko dut eta doktoregoarekin jarraituko dut hurrengo hiru urteetan.\nZeri buruzkoa da doktoretzan egiten ari zaren lana?\nDanobat makina-erremintaenpresarekin lan egiten ari naiz. Makina horien pantailen diseinua hobetzeko lan egiten ari naiz. Helburua langileek modu errazagoan lan egitea da. Pantaila horiek makinari aginduak emateko erabiltzen dira, baina azken 20 urteetan apenas aurreratu dira. Arazoak identifikatzen ari gara, pantaila berriak egin ahal izateko. Egitasmo honen atzean Danobat enpresa eta Mondragon Unibertsitatea daude.\nEgiten ari zaren lana Ikergazte kongresuan aurkeztu duzu. Ikerketa mundua gustuko duzu.\nBai. Ikerkuntzan proiektuak garatzeko erremintak sortzen dituzu. Gauza berriak sortzea asko gustatzen zait. Bestalde, gainontzeko ikerlariak zertan ari diren jakitea ere asko gustatzen zait. Irakurtzea oso gustuko dut. Ikasten ari nintzen bitartean lan egin nuen eta nire ondoan lan egin zuen bat doktoregoa egiten hasi zen. Nik ere gustura egingo nukela pentsatu nuen eta aukera suertatu zitzaidan. Unibertsitateak doktoregoa egiteko aukera eman zuen eta aurkeztu egin nintzen.\nNon lan egin zenuen?\nAldundiarentzat lan egin nuen. Etxeko janaria hobeto aprobetxatzeko produktu bat sortu nuen. Janari asko botatzen dugunez, janaria iraungitzera doala abisatzen duen produktu bat asmatu nuen. Gure lana erabiltzaileen arazoak identifikatzea da, gero irtenbidea emateko.\nProduktu hori garatuko al da?\nNik sortu nuen produktua aldundiaren eskutan gelditu zen. Patentatu egin genuen, baina ez dakit aldundiaren asmoa zein den.\nNire burua unibertsitatean ikusten dut. Bertako sail bateko ki-deek ikerkuntza lanak egiten dituzte eta eskolak ematen dituzte. Ikerlariak eta irakasleak dira. Asko gustatuko litzaidake bertan lan egitea.\nNola ikusten duzu gazteen etorkizuna?\nEz da galdera erraza. Nire kuadrillan gehienok goi mailako ikasketak egin ditugu. Nire lagunen artean aurrera egiteko anbizioa ikusten dut. Ez dut etsipenik nabari. Bestalde, unibertsitate-ikasketak egin ez dituztenak, dagoeneko lanean daude. Horretaz gain, unibertsitatean geroz eta ikasle gehiago daude. Ingeniaritza ikasi dutenen artean ez dut etsipenik ikusten, baina beste unibertsitate-ikasketa batzuk egin dituztenen artean, ordea, bai.\nEta ikerlarien egoera zein da?\nIkerlari bezala lan egin ahal izateko, norbaitek zure ikerketa finantzatzea behar duzu. Ikerlari bat, enpresa bat eta unibertsitate bat behar dira. Nire kasuan, Mondragon Unibertsitateak ikerkuntza bultzatzen du eta Danobat enpresaren babesa dut. Ez dut inongo arazorik eduki. Masterrean hamabost lagun gara, aukera suertatu zen eta nik bakarrik eman nuen izena. Dena den, egia da nahi duten guztiek ez dutela ikerkuntza lanak egiteko aukera. Ez da erraza ikerkuntza bultzatuko duen enpresa bat aurkitzea. Halakoetan, bekak lortu behar dira.\nMondragon Unibertsitateak enpresak ditu atzean eta hori oso lagungarria da.\nHori da Mondragon Unibertsitateak duen gauzarik onena: enpresekin duen lotura estua. Gainera, irakasleen kopuru zehatz bat doktore izan behar da eta irakasleei ikertzeko laguntzak eman behar zaizkie. Hala, geroz eta ikerlari gehiago daude eta gehienak gazteak dira. Mondragonek ikerkuntza asko sustatzen du.\nGurasoak zutaz harro egongo dira.\nHala da. Inoiz ez dira nire gai-nean egon ikasi nezan. Bokazioz egin dut. Doktoregoa egiteko asmoa nuela esan nienean, nire nahia hori bazen, egiteko esan zidaten.


Download Microsoft Dynamics CRM 2011ko zerrendako osagaia Microsoft SharePoint Server 2010 eta Microsoft SharePoint Server 2013 aplikazioetarako (hainbat arakatzailerako) from Official Microsoft Download Center\nSharePoint-erako Microsoft Dynamics CRM 2011ko zerrendako osagaiak SharePoint-en gordeta dituzun Microsoft Dynamics CRMko dokumentuak Microsoft Dynamics CRMren itxura eta formatuan jartzen dizkizu eskura. Halaber, osagai honi esker, Microsoft Dynamics CRMk aplikazioko erregistroekin erlazionatutako dokumentuak gordetzeko karpetak sortzen ditu automatikoki SharePoint-en.\nSharePoint Server 2010 sistemaren eskakizunei eta onartutako arakatzaileei buruzko informazioa eskuratzeko, kontsultatu Hardware eta software eskakizunak (SharePoint Server 2010).\nSharePoint Server 2013 sistemaren eskakizunei eta onartutako arakatzaileei buruzko informazioa eskuratzeko, kontsultatu SharePoint Server 2013ren sistemaren eskakizunak.\nMicrosoft SharePoint-erako Microsoft Dynamics CRM 2011ko zerrendako osagaiaren bi bertsio dago:\nMicrosoft Dynamics CRM 2011ko zerrendako osagaia Microsoft SharePoint Server 2013 zerbitzarirako. Bertsio honek Microsoft SharePoint Server 2013, Microsoft SharePoint Foundation 2013 eta SharePoint Online zerbitzariekin funtzionatzen du, azken zerbitzu-eguneraketarekin. Ez du SharePoint 2010ekin funtzionatzen.\nMicrosoft Dynamics CRM 2011ko zerrendako osagaia Microsoft SharePoint Server 2010 zerbitzarirako. Bertsio honek Microsoft SharePoint Server 2010, Microsoft SharePoint Foundation 2010 eta SharePoint Online zerbitzariekin funtzionatzen du, azken zerbitzu-eguneraketarik gabe. Ez du SharePoint 2013rekin funtzionatzen.\nDeskarga hasteko, sakatu Deskargatu instalatu nahi duzun zerrendako osagairako.\nFitxategia ordenagailuan gordetzeko, sakatu Gorde, zehaztu kokapen bat eta sakatu Gorde berriro.\nSharePoint-eko gune-bilduma bateko administratzaile izan behar duzu Microsoft Dynamics CRMko zerrendako osagaia Microsoft SharePoint Server zerbitzarian instalatu ahal izateko.\n(SharePoint lokalerako soilik) Microsoft Dynamics CRMko zerrendako osagaia gune-bildumen mailako soluzioa da. Microsoft Dynamics CRMko zerrendako osagaia zerbitzari-mailan gaitu nahi baduzu, ondoko hau egiten duen script bat idatzi beharko duzu:\nSharePoint-eko gune-bilduma guztiak berreskuratzen ditu SharePoint zerbitzaritik.\nGune-bilduma guztietan zerrendako osagaia instalatu eta aktibatzen du.\nMicrosoft Dynamics CRMko zerrendako osagaia instalatzeko\nJoan CRM2011-SharePointList-ENU-amd64.exe edo CRM2011-SharePointList2013-ENU-amd64.exe fitxategia deskargatu duzun karpetara eta egin klik bikoitza fitxategian.\nIreki fitxategia - segurtasun-oharra elkarrizketa-koadroan, sakatu Exekutatu.\nLizentzia-kontratua onartzeko, sakatu Bai.\nHautatu erauzitako fitxategiak gordetzeko karpeta bat eta sakatu Ados.\nCRM2011-SharePointList-ENU-amd64.exe deskargatu baduzu, ondoko fitxategiak erauziko dira:\nCRM2011-SharePointList2013-ENU-amd64.exe deskargatu baduzu, crmlistcomponent.wsp fitxategia erauziko da,\nHelbide-barran, idatzi Microsoft Dynamics CRMko zerrendako osagaia instalatu nahi duzun gune-bildumaren URLa eta sakatu Sartu.\nSharePoint 2010 erabiltzen baduzu, sakatu Guneko ekintzak eta, ostean, sakatu Guneko ezarpenak.\nSharePoint 2013 erabiltzen baduzu, sakatu eskuineko goiko izkinako Ezarpenak ikurra eta, ostean, sakatu Guneko ezarpenak.\nSharePoint 2010 erabiltzen baduzu, Galeriak atalean, sakatu Soluzioak.\nSharePoint 2013 erabiltzen baduzu, Web-diseinatzailearen galeriak atalean, sakatu Soluzioak.\nSoluzioak fitxan, Berria taldean, sakatu Kargatu soluzioa.\nSakatu Arakatzailea, arakatu crmlistcomponent.wsp fitxategia eta, ostean, sakatu Ados.\nSoluzioak fitxan, Komandoak taldean, sakatu Aktibatu.\nIreki Microsoft Dynamics CRMko zerrendako osagaia instalatuta dagoen gune-bildumaren URLa.\nHautatu crmlistcomponent.wsp fitxategiaren aukera eta, Soluzioak fitxan, Komandoak taldean, sakatu Desaktibatu.\nDesaktibatu soluzioak elkarrizketa-koadroan, Komandoak taldean, sakatu Desaktibatu berriro ere.\nSoluzioak fitxan, Komandoak taldean, sakatu Ezabatu.\nWeb-bezeroa - Microsoft Dynamics 365 Unified Service Desk-erako Interfaze bateratuaren migraziorako laguntzailea\nDeskargatu Web-bezeroa - Unified Service Desk-erako Interfaze bateratuaren migraziorako laguntzailea.


Aitari benetako dragoia dela frogatzeko, Strokkurrek auzoko herriko etxe batzuk erre behar ditu. Tradizioak hala agintzen du! Baina Strokkur ez dago oso pozik. Nekez botatzen du sua, eta garrantzi gabeko gauzaren bat egiteko soil-soilik, ahoratzeko barraskiloren bat edo beldarren bat erretzeko, adibidez. Jakingo ote du bere milurteko familia zaharrari ohore egiten?\n+ o urte (urdina)\nEmilek gaur igeltsu bat eraman nai du soinean; hori bai minik hartu gabe, izan ere Emile ez da ergela.\nOrrialdea 12 nondik 12\n111 - 117 erakusten 117 emaitzetatik.


Euskal Herria Aintzindari :: Euskara Aintzindari :: Euskal Sukaldaritza Comparte |\nGaia: [Berexia] TALOA 2008-12-23, 23:40\n¿Zer da TALOA?\nMendeetan zehar taloa izan da gure baserrietako oinarrizko elikagaia. Gure amonek, gizaldiz gizaldi, etxeko sukaldeko sutondoan prestatu dute. Jaki xumea da, eta horretxek ematen dio hain balio handia.\nHona hemen taloaren adiera formala: arto-irinarekin, urarekin eta gatzarekin egindako opila da; baserrietako sukalde ekonomikoan erretzen da eta esnearekin, txistorrarekin, hirugiharrarekin, txokolatearekin edota gaztarekin jaten da.\nAlabaina, euskaldunontzat badu Taloak esanahi zabalagorik; alegia, arbasoengandik jaso dugun jakia baino zeozer gehiago da. Izan ere, Taloa gure eguneroko kulturaren parte da, eta mendeetako historiaren gainetik, gure herrian sustraiturik dago.\nHorretaz gainera, Taloak tradizioa adierazten du, natura adierazten du, eskulana eta sua ere bai; eta, guztien gainetik, zaporea erakusten du.\nArtoa eta TALOA Historian\nEuskal gizaki primitiboa ehiztaria izan zen. Elikaduraren oinarri zituen ehiza eta basoan biltzen zituen fruituak eta landareak.\nOndoren, K.a. 3000. urtearen bueltan, abeltzaintzan hasi zen, eta K.a. 300. urtean, berriz, nekazaritzari ekin zion, erromatarrek lurra lantzen erakutsita. Hala, Euskal Herriko lehen uztak zerealenak izan ziren.\nXV. mendean biztanle kopuruak gora egin zuen eta, horregatik, nekazaritzako produktuen eskeak ere gora egin zuen. Garia eta artatxikia (mijoa) ereiten ziren. Produktu horiek, elikagaiak izateaz gain, baserriko errentak ordaintzeko ere erabiltzen ziren.\n1523. urtean ailegatu zen artoa Uztaritzera (Iparraldera), euskal marinelek ekarrita. Espainian, aldiz, mende bat beranduago.\nXVII. mendean ugari erabiltzen zen artoa. Oso harrera ona izan zuen nekazarien artean eta bizimaila hobetzea ekarri zuen. Uzta kaxkarreko garaietan, goseteak izaten zirenean lagun ona izan zen artoa; eta horrek ere eragin zuen biztanle kopurua igotzen.\nXVII eta XVIII. mendeetan, berriz, artoa eta babarruna izan ziren euskaldunon jaki nagusiak eta, orduan ere biztanleria egonkortzen lagundu zuen.\nOrain gutxi arte artoa oinarrizko elikagaia izan da gure kulturan. Aldi berean, tradizioak eta harremanak sortzeko bidea izan da; esaterako, arta-zuriketa festak. Festa horiek behin uzta bilduta eta artoa zuritzen hasten ziren sasoian egiten ziren. Herritarrak, baserritarrak gehien bat, baserriz baserri joaten ziren auzolanean, ondoko baserrietako arto zozkorrak zuritzen laguntzera. Hala, elkarrekin aritzen ziren kontu-kontari eta herriko kontuak ikasten zituzten. Harreman sozialerako eta afektiboetarako aukera paregabea izaten zen arta-zuriketa.\nTestuinguru horretan, artoa eta Taloa bateratsu ibili dira. Beraz, Euskal Herrian Taloa jatea da artoa kontsumitzeko modurik usuena eta errotuena.\nArtoa eta TALOA osasunean\nArtoa da taloaren osagaia, oso elikagai baliotsua eta energetikoa.\nKolesterola eta erradikal askeak kontrolatzen laguntzeko osagai ugari ditu; azido linoleikoa eta betakarotenoak, esaterako.\nHorietaz gain, oinarrizko oligoelementuak ditu –potasioa, burdina, magnesioa eta manganesoa- eta osagai horiei esker elikagai bikaina da elikadura orekatuari eusteko\nArtoak onura handiak eskaintzen dizkigu, elikatzeaz landa. Klikatu [url=hemen]http://www.delariva.com/es/curiosidades/maiz.htm[/url] eta artoaren inguruko bitxikeria franko topatuko duzu. Talo aurpegia jarriko zaizu!!!!\nArtoa sukaldean eta sendabidetarako nola erabili jakin nahi baduzu, hona [url=lotura]http://www.botanical-online.com/maizpropiedades.htm[/url] interesgarri bat.\nNola egin betiko TALOA\nAtal honetan azalduko dizugu nola egiten den Taloa eskuz. Pausoz pauso jasoko duzu baserrietan mendez mende nola egin den.\nLehenbizi taloa egiteko tresna egokia behar dugu: oraska edo oramahaia. Oraska egurrezko ontzia da, piramide-enbor itzuliaren itxurakoa, eta orea egiteko erabiliko dugu.\nOraskan ondoko gaiok jarriko ditugu: arto-irina, ur beroa eta gatza.\nNahasketa oratu eta pilota txikiak eginen ditugu.\nPilotak ere ongi oratuko ditugu eta palan zabaldu eginen ditugu, opil itxura emateko. Zabaldutakoan ore fina eta tinkoa izanen dugu.\nTaloak izateko, opilok bi eratan erre ditzakegu; bata, ekonomikaren txapa beroan erreta, eta bestea, berriz, talo-burnian erreta.\nTaloak erre direnean, edozerekin bete ditzakegu: txistorrarekin, hirugiharrarekin, gaztarekin, txokolatearekin edo jan behar duenak nahi duenarekin.\nNon erosi TALOAK?\nEuskaldunok asko maite dugu taloa, baina azken urteotan ez dugu jateko aukera haundirik izan: ferietan, azoketan eta herrietako festetan.\nOrain gutxi arte, neguko otordua izan dugu eta eskuratzeko zaila, nahiz eta estima handikoa izan dugun.\nZorionez, badugu gure artean hutsune hori bete duenik. Leitzako Talotegia S.L.L. enpresa aitzindaria dugu taloen salmentan eta horri esker gaur egun erraz eta aisa dugu eskura taloa.Gainera, nahi bezala konbinatzeko modua ematen digu. Eskaintza berria eta berritzailea egiten digu Talotegia enpresak, izan ere, aukera ekologikoa ere prestatu baitute. Hartara, jatun ororen atseginerako aukerak ditugu oraingoan.\nNola jan TALOA?\nTaloa edozein gairekin jan dezakegu. Otordu baterako oinarrizko elikagaia izan daiteke, eta, hemen ere, zenbat buru hainbat aburu; beraz, nahi adina nahasketa egin dezakegu.\nTalotegiko web orrian eskura izanen dituzu taloekin egindako errezetak nahasketak probatzeko.\nGainera, orain, etxeko guztiok badugu otordu bat lagunei eta familiakoei harrotasunez eskaintzeko.\nGure taloa nonahi eta noiznahi prestatzeko moduan dago; otordu erraza eta arina egin nahi duzula, sukaldaritza landua nahi duzula, arratsaldekoa egiteko, afari erromantikoa ...baita lagunartean pintxotan prestatuta ere. Zaude lasai, leku onean utziko zaitu eta. Edozein dela egoera, jakin badakizu beti kalitatezko produktua duzula ezpainartean.\nEuskal Herria Aintzindari :: Euskara Aintzindari :: Euskal Sukaldaritza


Tolosaldea - Lekuak - EODA\nTolosaldea\t(-a) (Eskualdea)\nGuztiak (7) Arautzea (5) Ofizialtzea (0) Hizkuntza azterketa (0)\ntolosaldea - (1974) LIZ.LUR , 24 (mapa), 35. or.\nTolosaldea da Oria hibaiaren erdialdeko eskualdea. Ez du izen berezirik, hiriburuak ematen baitio dudagabeko izena. Historian zehar ere, gaur eskualde hontakotzat hartzen diren herriak, noizbait honen barrutian egonak dira: Ikaztegieta, Orendain, Baliarrain (gaur Iruerrieta nolabaiteko izenez bataiatuak), Abaltzizketa, Amezketa, Altzo, Alegia, Albiztur, Berastegi, Elduaien, Anoeta, Villabona, Alkitza, Asteasu, Larraul, Zizurkil, Aduna eta Andoain. Beste hauek, ordea, joan den menderarte Tolosarekin bateginik zeuden: Irura, Ibarra, Gaztelu, Leaburu, Orexa, Lizartza, Hernialde, Berrobi eta Belauntza. Gaur, 25 udalek osatzen dute, Leaburu-Gaztelu bateginik baitaude. Eskualde honek, bere 284,13 km2-ko zabaleran, 53.264 bizilagun ditu. // Herri ttikiegi asko ditu Tolosaldeak; eta asko behintzat elkartu beharrean aurkitzen dira. Gainera mendian daude, asko industrializatze baterako toki eskasean. // Tolosa, Gipuzkoako hiriburua izana, ez da beste hiri batzuk bezala hazi, beharbada, bertako papertegietako ugazaben kazikekeriaren indarrez. Eskualdeko beste herri batzuetan ere badira papertegiak, industria mota hau izanik eskualdeko nabarmenena. // Nafarroako Araitz haraneko herrixkek, Leitzak eta Aresok ere Tolosa dute merkatu burutzat, eta honekin harreman asko dute\ntoloserri - (1994/03/18) OB.AG , 1.3.1\nOnomastika batzordeak Bilbon izandako bileran onartutako izena\ntoloserri - (1994/05/20) OB.AG , 1.2.1\nZer: Osasun zonaldea\nTolosaldea (-a) - (2004) ARAUA.140 , Euskera, XLIX (2004, 2), 1017. or.\nGogoratu behar da Tolosaldea herri izenaren bukaerako -a artikulua dela. Hortaz, erabil bedi: Tolosaldea, Tolosaldearekin, Tolosaldean...; baina Tolosaldeko, Tolosaldetik, Tolosaldera... Era berean, izen honek bere azken -a galtzen du ondoan beste determinatzaile bat edo adjektiboa daramanean; adibidez: Tolosalde maitea, Tolosalde osoan, Gure Tolosalde hau... Toloserri(a) izena ere erabil daiteke, baina amaierako -a artikulua den ala ez finkatu gabe dago\nToloserria - (2005) ARAUA.143 , 5. or.\nGipuzkoako eskualdea, Tolosaldea-ren kidea.\ntolosaldea: tolosaldea, -a - (2005/05/12) OB.AG , 2.1\nOnomastika batzordeak Donostian eginiko bilkuran onartutako izena. 2.1.- Euskal Herriko eskualdeen izenak // Izenak aztertu eta Trebiñu gehitu da. Mahai gainaen utzi den izen bakarra Aiara / Aiaraldea da [...] Tolosaldea - Tolosaldea - Tolosaldea (-a) G\ntoloserri, tolosaldea - (2012) IZ.02 , 30. or.\nBanaketa hau, hala ere, ez da gaur egun ezagutzen; eta izenok galdu arren, ezin di- ra nolanahi baztertu, nekez asma baitzitzakeen administrazioak horrelakoak eta benetako erabileraren isla izan behar zuten. Ezagunena nonahi aurkitzen dugun Goierri bada ere, horrelako asko daude Euskal Herri osoan, ohikoa izan baita auzo edo inguru zabalak izendatzeko herri hitza erabiltzea; batzuetan, hiri izen batekin, Estellerri (Lizarra ingurua) edo Toloserri (egun Tolosaldea) kasuetan bezala; besteetan hitz arruntekin, Kokoerri, Sugerria edo hurbil dugun Txorierri\nETRS89 30T X.574678 Y.4776551\nLon.2º4'50"W - Lat.43º8'21"N\nirizpena: Tolosaldea (2004)\nARAUA.143 - -erri(a) osagaia gaurko toponimian\nTitulua: -erri(a) osagaia gaurko toponimian\nIZ.02 - Leioako leku-izenak\nEgilea: GORROTXATEGI NIETO, Mikel & LASA ARANA, Iratxe & UGARTE ABIA, Goizalde\nTitulua: Leioako leku-izenak\nBilduma: Izenak bilduma 02


Gasteizek Europako Hiri Osasungarrien Sarean duen lekua sendotuko du « Prentsa oharrak\nGasteizek Europako Hiri Osasungarrien Sarean duen lekua sendotuko du\nKategoriak: Prentsa oharrak — Etiketak: Gorka Urtaran Alkatea, OMEren Europako Hiri Osasungarrien Sarea — Komunikazio Zerbitzua / Servicio de Comunicación — 29 azaroa 2019 10:43\nGasteizek Europako Hiri Osasungarrien Sarearen VII. fasearekin bat egiteko akordioa onetsi du Tokiko Gobernu Batzarrak; Osasunaren Mundu Erakundeak sustatzen du sarea, udal gobernuen gizarte-, ekonomia- eta politika-agendetan osasunak leku nabarmena har dezan. 32 herrialdetako 100 hiri inguruk osatzen dute mugimendu horren muina. Duela 31 urte sortu zenetik, aitzindaria izan da hiri ingurune osasungarriagoak lortzeko bidean.\nGasteizek OMEk ezarritako irizpideei jarraituz egindako lanaren emaitza dira osasun planak, zeinak 2007an hasi baitziren lantzen. Europako Hiri Osasungarrien Sarearen VII. faseak 2024ra arte iraungo du, eta osasunarekin eta ongizatearekin lotutako ekintzak garatzea ahalbidetuko du, 2020 Osasun Agendarekin eta Nazio Batuen 2030 Agendarekin koordinatuta.\nBesteak beste, alderdi hauei erreparatuko die Europako Hiri Osasungarrien Sarearen VII. faseak: pertsonengan inbertitzea, osasuna eta ongizatea hobetzen duten lekuak diseinatzea, politika osasungarriekin lotutako partaidetza sustatzea, eta ondasun eta zerbitzu komunen eskuragarritasuna hobetzea.\n“Osasunaren alorreko munduko erakunde gorenarekin koordinatuta lan egiteak politika sorta zabala bideratzeko ikuspegi estrategikoa ematen digu. Kirolaren eta osasunaren arteko lotura estutzen ari gara, mugikortasun jasangarri eta osasungarria diseinatzen, elikadura osasungarriaren alde egiten, eta adinekoen bizi-baldintzak hobetzen, beste jarduera-ildo batzuen artean eta gure helburuak partekatzen dituzten beste ehun hiri europarren eskutik” adierazi du Gorka Urtaran alkateak.\nOMEren Europako Hiri Osasungarrien Sarea 1988an sortu zen, osasun eta garapen iraunkorrerako tokiko estrategiak sustatu eta hirietan bizi eta lan egiten duten pertsonen ongizate fisiko, psikiko eta soziala, bai eta ingurumenekoa ere, lortzearren. Geroztik, Gasteiz sarearen kide izan da garapen faseetako batzuetan.


«Nire alde irrazionala erakusten du arteak» | EIBZko liburutegia\n«Nire alde irrazionala erakusten du arteak»\nAnder Gartzia Badiola / 2015-09-17 / 570 hitz\nEkonomia ikasketak egin arren, Mikel Belaskoainek (Iruñea, 1978) oso gaztetatik sentitu du adierazteko beharrizana, eta, bide horretan, artea izan du bozgorailu.\nJauzi handia dago ekonomiatik artera.\nTxikitatik izan dut sentimendu oso sakon bat. Asko idazten nuen, eta literatura nire bizitzaren parte da. Geroago ezagutu nuen margolaritza, eta aurkikuntza horrek goitik behera aldatu ninduen. Argi daukat bizitza osoan egingo dudan jarduera dela, eta, horregatik, patxadaz hartzen dut. Gauza berriak ikasiz noa atal bakoitzean.\nBeharrezkoa duzu artea?\nPertsona nahiko arrazionaltzat dut neure burua, baina arteak nire alde irrazionala erakusten du. Lotura egiten du nire bizitzaren beste aldearekin, azaldu ezin denarekin .\nNire proiektuak aurkezteko erabiltzen ditudan hitzek garrantzi handia izaten dute. Kasu honetan, Ceremonia-k. Askok galdetzen didate erakusketa bat ala kontzertu bat den. Zeremonia bat da.\nEgun bakarrekoa izango al da?\nZeremoniek bi edo hiru egun iraun dezakete, baina baita egun bakarra ere. Zeremoniaren zentzua iraupen gutxikoa da. Ceremonia igandean ospatuko da Bilborocken. Larunbatean, hala ere, aurkeztuko ditudan obrak ikusi ahalko dira. Horretarako, bost metro garai den burdinazko triangelu bat eraiki dut.\nCeremony. Ian Curtisek hil aurretik konposatu zuen azken kantua omen da. Keinu bat al da?\nNire alaba duela bi urte jaio zen, goizeko zazpietan. Bada, goiz hartan burura etorri zitzaidan aurreneko abestia horixe izan zen. Bururatzen zaizkizun gauza irrazional horietako bat izan zen. Musikazale hutsa naiz. Geroztik, asko sakondu dut abesti horretan. Errenazimentu kutsu handia du, doinu iluna izan arren.\nZer dakarkizu burura abestiak?\nArreta osoa abestiaren hitzetan jarriz gero, harekin bat egiten dut. Hori gertatu zitzaidan, bereziki, Ceremonia proiektua garatzen jardun nuen denboran. Sintesirako abilezia aparta antzeman daiteke gisa honetako abesti ospetsu batean. Egia da proiektuak erreferentzia egiten diola Joy Divisioni eta Ian Curtisi. Ez da bakarra, halere.\nZure erakusketetan musikak pisu handia izan du beti.\nHamar urte nituenetik kontsumitu izan dut musika. Musikarekin margotzen dut. Lantegian nagoenean gogo aldarte bat edo beste izaten dut entzuten nagoen abestiaren arabera. Nire margolanak espresionistak dira, eta jabetu naiz gogo aldartea koadroetan islatzen dela.\nEmakumearen irudia gurtuko duzu igandean. Zergatik?\nEmakumeak garrantzi handia du, niretzat, ikuspuntu subjektibo batetik. Ez naiz diskurtso sozial edo politiko batean sartuko. Nire bizitzan pisu handia izan dute emakumeek. Espresionismoan sakonduz joan naizen heinean, emakumearen irudian zentratu naiz. Edertasuna da nire adierazteko formaren zutabe handietako bat. Emakumeari egindako omenaldi subjektiboa da Ceremonia.\nCristina Martinez de Lana El columpio asesinoko abeslariaren irudian jarri dituzu begiak.\nLagun handia dut Cristina. Pisu handia du proiektu honetan. Plano nagusian kokatzen da, zentroan, bakarrik. Zama guztia askatzen du, obrak oso astunak baitira. Zementu askoko lanak dira. Irudiek bertatik atera nahi dute. Historiaren pisua eraman du mendeen joanean emakumeak. Hori da Cristinak irudikatzen duena performance honetan.\nBilborocken izatea, gainera, berezia al da?\nEraikinak bigarren bizitza bat du orain, eliza zahar bat izan eta gero. Bistakoa da. Zeremonia bat emakumea duena ardatz, eliza batean, igandez… Sinbolikoki, gauza ageriko da. Bilbok, gainera, esanahi handia du niretzat.\nKoadroak, kontzertua, antzezlana… Jendea ez ote da galduko?\nZeremonia bakoitza ezberdina da. Iruñean, konbentzionalagoa izan zen. Jendeak koadroak ikusi ostean, performance bat egin genuen. Bilbon, performancean zentratuko gara, eszenografian. Cristinaren irudiak bat egingo du obrarekin. Uste dut musika ere estetikaren parte dela.\nArtetik bizi al daiteke?\nBaietz uste dut. Hala ere, buelta emango nioke esaldiari. Nire kasuan, esango nuke artea dela nire bizitza. Aurreneko erakusketetan, jendeak galdetzen zidan ea zenbat koadro saltzen nituen. Nik ez diot jendeari galdetzen ea zenbat diru itzuli dion Ogasunak errenta aitorpenean. Gauza da formula berriak asmatu behar direla.\nDoo Arts lantegian egiten duzu lan. Zer da, zehazki?\nLeku fisiko, birtual eta mentala da. Proiektuak aurrera eramateko laborategi esperimentala da. Luzerako proiektuak garatzen ditut, beharrezko dudan patxadarekin.\nKategoria Berria egunkaria, Kultura, etiketak Ander Gartzia Badiola, Artea, Ceremonia, Mikel Belaskoain by liburutegia. Gorde lotura.


Zibilak 3D, AutoCAD Map eta Revit - Geofumadas bideoak\nEkaina, 2011 AutoCAD-Autodesk, Irakaskuntza CAD / GIS, Ingeniaritza, topografia\n... hobe, AUGI MexCA mantentze-lanak egin ondoren ...\nDuela denbora batzuk, AUGIk bere kapitulu tropikalean egindako berrikuspena egin nuen, baliabide baliotsu ugari erabilita teknologien erabiltzaileentzat AutoCAD Civil3D eta Mapa. Pitifully orria sartutako mantentze duela urtebete baino gehiago, izan dugu itxarote eguneratzeko eta seguru hilabete pare bat iritsiko da.\nhutsune hori betetzeko nahiko berrikuspena gune antzeko edukia baten antzekoa bat egiten ari naiz. CAD Forum, CADStudio sustatutako desabantaila txiki batekin, gure testuinguru nahi izatea, trafikoa da ingelesez eta Txekiar berriki errespetatzen edukien nahasketa erdalduna erabiltzaile hori. Zer edukiak erlazionatzeko berandu ikasteko hurbilketa bat jarri nahi izan dut, baina pixka bat nahikoa bideoak ikusteko baino gutxiago.\nEduki gehienak sarrerarik gabe ikusi ahal izango dira, baina foroa eta bideo batzuk erregistratu behar dira, minutu bat bakarrik hartzen duen arazoa; Flash formatuan ikus daitezke linean, eta beste batzuk avi formatuan deskargatu behar dira.\nIngeniaritzaren bideoak, XDNXDD autokonferentzia erabiliz\nAzalera modelaketa oinarriak\nTerrain eredua, hainbat tresna\nLurreko eredua 3D puntutik\nProfil luzeko aldaketa dinamikoa\nErrepidearen diseinurako arauak\nKurba bertikalak profileko ikuspegian\nPlantilaren plantarako txantiloiak\nAlineazio batetik koronela\nBolumenen mozketa eta maldetan betetzea\nAzalera baten bolumenak eta maldak\nUrbanizazioak, xehetasunak eta lurzoruaren banaketa\nHidrosanitaterako diseinua, hodiak\nTuberia, talka dinamika\nTuberia, beste zerbait ...\nTopografia alderantziz, eremu koadernotik\nEsportatu lurzoruaren eredua Google Earth-era\nPlex.Earth AutoCAD Civil 3D lanean\nTagging puntu 2D 3D-ra TXT2ZC erabiliz\nTxantiloiak erabiltzea ... HTU\nHEC-RAS, uraren fluxuaren modelizazioa\nHEC-RAStik inportatutako datuekin lan egitea\nIDynamite VSP trafiko ingeniaritza\n2.0-en trafikoaren demarkazioa\nAutoCAD Mapeko bideoak\nAutoCAD Map 2009, WMS geruzekin funtzionatzen duena\nAutoCAD Mapa, WFS datuekin funtzionatzen duena\nInportatu eta estilo SHP fitxategiekin\nNodo eta mugetatik topologia sortzea\nForma fitxategiak FDOrekin azkar berreskuratzea\nTopobase erabiliz inprimatu txantiloiak sortzea eta erabiltzea\nTopobase - Azalera / bezeroaren edizioa\nTopobase - bilaketa / web bezeroaren bidez bilatu\nTopobase - berrikusi eta inprimatu / web bezeroa\nHorrez gain, bideo kopuru handia erabiltzen du AutoCAD, Asmatzaile y Revit.\nJoan CAD Forumera\nIzena eman CAD Foroan\nJoan CAD Studio-ra\naurreko Post«Aurreko 5 minutu blog konfiantzazko Matías Neiff for\nNext Post KloiGoogle, konektatu Google zure GIS programarekinHurrengo »\n2 "Zibilaren 3D, AutoCAD Map eta Revit" bideoak gehiago bistaratzen ditu.\nOrri bikaina, eskerrik asko\nOrri bikaina, zorionak. Mantendu argitaratu laster izango dutela


PIO XII APARKALEKUA - GARAJE PLAZAK SALTZEKO ESKAINTZA - Irungo Udala\nPIO XII APARKALEKUA - GARAJE PLAZAK SALTZEKO ESKAINTZA\nGARAJE PLAZA BAT SALDU BEHAR DELA UDALARI JAKINARAZTEA ATZERA ESKURATZEKO ETA LEHENTASUNEZ EROSTEKO ESKUBIDEAREN ONDORIOETARAKO.\nAlkate - Lehendakaria.\nPio XII aparkalekuan dauden garajeen jabeak, saltzeko asmoa dutenak.\nPio XII aparkalekuan garaje plaza eskualdatzeko baimena eskatzeko orria.\nGaraje plazak eskualdatzean, saltzen duen plaza berreskuratzeko aukera izango du Udalak 5 urteko epean. Udalak eskubide hori erabiliko du erosketa espekulatzeko asmoz egin dela egiaztatzen badu.\nHonako prozedura honen arabera bideratuko da ahalmen hori:\na)Garaje plaza eskualdatu nahi duenak modu fede-emailean eta idatziz jakinaraziko dio Udalari garaje plaza eskualdatzeko asmoa, eta eskualdatze hori egiteko arrazoiak eta garajea zein preziotan eskualdatuko duen jakinaraziko dio halaber.\nb)Udalak lehentasunez erosteko eskubidea erabili ahal izango du eta garaje plaza erosteko eskubidea izango du lehen eskualdatu zen prezioan gehi salerosketa eskritura egin zenetik aurrera izandako KPIren igoerarekin eta izandako kontserbazio gastu bereziekin.\nc)Jakinarazpen oso eta fede-emailea egin den egunetik hasi eta 30 eguneko epean Udalak ez badu saldutako garaje plaza berreskuratzeko lehentasunez erosteko eskubidea erabili, eskubide hori iraungi egingo da jakinarazitako eskualdatzeari dagokionean.\nd)Eskualdatzea jakinarazteko obligazioa ez bada betetzen, Udalak, beste edozein bidetatik izaten badu eskualdatze horren berri, atzera eskuratzeko eskubidea erabili ahal izango du aurreko ataleko baldintza berdinetan.\nBehin 5 urteko epe hori igaro ondoren, saltzaileak ez du salmentaren berri emateko beharrik izango. Halaz ere, Udalak ez duela lehentasunez erosteko eskubiderik erabiliko egiaztatzen duen dokumentua egiteko eskatu ahal izango du interesatuak.\nPio XII aparkalekuan garaje plaza saltzeko baimena eskatzea [DOC]


Maiatzak 1. Langileok martxan eskuBIDEAK aktiBATU!, Euskal Herria contra la precariedad\n2018/10/17 :: 16:48\nHemen zaude: Maiatzak 1. Langileok martxan eskuBIDEAK aktiBATU!, Euskal Herria contra la precariedad\nLangileok martxan gara, EskuBIDEAK aktiBATUZ, Euskal Herrian prekarietatea garaitzeko. Iazko Maiatzaren Lehenean LABetik genion ez genuela hazkunde ekonomikoko fase berri hau sendotzen eta egonkortzen lagunduko, elite ekonomiko eta politikoek, beren aberastasuna bermatzeko, gehiengo soziala miseriara kondenatzen dutelako.\nOrduan esandakoan berresten gara gaur. Eskubide sozialen eta lan eskubideen likidazioaren kontrako borrokan jarraitzen dugu. Ekinbide sindikala egokitu dugu prekarietatearen aroari aurre egiteko. Lan baldintza kaskarren kontra, pobreziaren eta bazterketaren kontra, krisi sozial larria da LABen lehentasuna eta gure borrokaren ardatza. Ez dugu orain 10 urteko egoerara itzuli nahi. Egoera irauli nahi dugu eta horretarako arazoaren muinera jo dugu: lan baldintza eta eskubideen prekarizazioan oinarritzen den lan mundua, herritarrak babesik gabe uzten dituen eredu soziala eta herriari erabakitzeko eskubidea lapurtu dion eredu politikoa.\nEmergentzia sozialeko egoerari erantzun, lan munduan gaur dugun errealitatea irauli eta alternatiben eraikuntzan aurrera egin ahal izateko antolatu da LAB. Antolatu eta aktibatu egin gara, sektore ezberdinetako langileei, prekarioenak kasu, borroka beraren baitara bideak batzeko eskaintza sindikal zehatza eginez.\nBorrokak piztuz, mobilizazioak eta gatazkak hauspotuz krisi soziala eta prekarietatea lehen mailako arazo nazional bihurtu behar ditugu, agenda politiko-instituzionalaren erdian jarri. Lan munduaren egoera ez da arazo laboral bat, inposatu zaigun eredu sozioekonomiko basatiaren isla, baizik. Pentsio sistema propio bat, Lan Harremanetako eta Babes Sozialerako Euskal Esparrua, kalitateko zerbitzu publikoak... burujabetza ariketak eskatzen dituzten afera politikoak dira guztiak. Eta arazo politikoek irtenbide politikoak eskatzen dituztenez, borondaterik ez dagoen tokian behartu egin beharko dugu.\nGero eta gehiago dira sindikalismoaren funtzio historikoen eraginetik kanpo geratzen ari diren langileak: lan mundutik at, negoziazio kolektiboaren babesik gabe, prestazioetara eta orohar zerbitzu publikoetara sarbidea ukatuta. Errealitate horri aurre egiteko badugu eskaintza sindikal sendo bat, lan munduaren gaurko egoerari erantzuten diona. Martxan gara, eta ez bakarrik salaketa eta erantzun dinamiketan, alternatiba zehatzen defentsan ere bai. Aberastasunaren eta lanaren banaketa dira gakoak: 1.200 euroko gutxieneko soldata eta 35 orduko lanastea, emakumeengana neurri hauek iristeko politika zehatzak; lan osasuna ziurtatzeko neurriak eta euskaraz lan egiteko eskubidea bermatzea. Bost urrats hauek ematen badira langileen egoera goitik behera aldatuko da.\nEkintza sindikal gaurkotuarekin eta aktibazioaren bidetik, lan zentruak patronalari eredu soziala eta laborala borrokatzeko eta boterea lehiatzeko eremu bilakatzea dugu helburu. Eta ez gaude bakarrik, emakumeekin, gazteekin, pentsiodunekin, eskuz esku dihardugu lan eta bizi baldintza duinen aldeko borrokan.\nSindikalismo independentistak aipatutako erronka horiei guztiei aurre egiteko gai izan behar du. Aldaketa eragiteko baldintzak baditugu: badugu mugimendu sozial eta sindikal indartsu bat, Karta Sozialaren bueltan, Euskal Herrian alternatibak proposatu, saretu eta elikatzeko. Bagara antolatzeko eta borrokatzeko gaitasuna duen Herria.\nBaditugu aldaketa prozesua indartzeko, sendotzeko eta azkartzeko baldintzak. Badugu aldaketa sozial eta laboralak behartzeko sindikalismo borrokalari bat.\nBaditugu alternatibak, bagara alternatiba.\nMaiatzaren Lehenean ere kalean izango gara.\nGora langile borroka! Gora LAB!


Ziurtatu telefonia konpainiaren estalduraz mugikor linea bat kontratatu aurretik - Iratxe Kontsumitzaileak - Guaixe.eus\nZiurtatu telefonia konpainiaren estalduraz mugikor linea bat kontratatu aurretik\nIratxe Kontsumitzaileak 2017-03-17 08:01 Iritzia\nOperadore batekin mugikor linea bat kontratatu aurretik, ziurtatu honek estaldura ematen duela telefonoa erabiliko den ohiko lekuetan. Azkeneko hilabeteetan hamarnaka pertsona etorri dira ohartu direnak, mugikor linea berri bat kontratatu ondoren edo beste konpainia batera eramangarritasuna burutu ondoren, orain estaldurarik ez dutela haien telefonoa sarritan erabiltzen duten leku askotan, bizi diren hirian zein haien lanlekuan, adibidez.\nHorrela, kontsumitzailea konturatzen da askotan egoten den lekuetan ezin duela deitu, mezurik bidali edo interneten sartu. Arazo hauek maizago suertatzen dira oso handiak ez diren herrietan eta batez ere eremu menditsuetan. Hala ere, kaltetuak Nafarroako erdialdeko eta Erriberako herrietatik ere badatoz. Kasuak egon dira Kaparroso, Sesma, Lizarralde, Zarrakaztelu, Lodosa, Ezkabarte, Sakana edo Baztanen.\nKontsumitzailea ohartzen denean agindutako estaldurarik ez duela eta hala jakinarazten duenean, konpainiak estaldura eza ukatzen du eta ez du konponbiderik ematen. Bezeroak ez du beste konpainia batera joateko aukerarik baizik, baina bere erabakia azaltzen duenean operadoreak jakinarazten dio hitzartutako iraunkortasun klausula ordaindu beharko duela; honen kopurua 300 euro artekoa izan daiteke. Kasu hauetan,\nIratxe eskatzen ari da erabiltzaileari erabili ezin izan duen mugikor linea batengatik ez kobratzea eta, bestalde, kontsumitzaileari beste konpainia batera joatea utz dakion inolako penalizaziorik ordaindu gabe.